text:
Ushonile obengenele owokuwina inyoka
2012-10-09 16:23
Florida - Umlisa waseMelika ushonile ngemuva kokudla inqwaba yamaphela neminyundu, akudle emncintwisaneni akade ewungele efuna ukuwina inyoka.
Amaphoyisa athi u-Edward Archbold, 32, udle inqwaba yalesi zilokazana, ngemuva kwalokho wase eqala ephalaza kwaze kwabizwa i-ambulensi.
U-Archbold ushonele esibhedlela, imbangela yokushona kwakhe izokwaziwa uma sekuhlolwe isidumbu, umncintiswano ubabanjwe ngabakwaBen Siegel Reptiles, bekuwinywa izinhlobo ngezinhlobo zezinyoka.
U-Archbold, ozibiza ngo-Edward William Barry kuFacebook, ubhale ekhasini lakhe ngomncintiswano akade ezowungenela.
Ngemuva kokushona kwakhe, abangani badlulise amazwi enduduzo bezwakala bedabukile.
– Landela IzindabaNews24 kuTwitter
(@IzindabaNews24).


c: text/html

text:
Kulimale 28 engozini eFree State
2012-12-24 10:39
Johannesburg - Kulimale abantu abangu-28 ngesikhathi kushayisana izimoto ezimbili netekisi eBloemfontein, kusho abezimo eziphuthumayo ngoMsombuluko.
Okhulumela iNetcare 911 uSanti Steinmann uthe le ngozi yenzeke ngabo-23:00 ngeSonto.
"Oyedwa ulimale kabi, abanye baphume nemihuzukwana."
USteinmann uthe abalimele baphuthunyiswe esibhedlela ukuze bathole ukwelashwa.
Imbangela yengozi ayicacanga kanti uthe kuyaphenywa ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Kushone 3 engozini eDe Doorns
2012-12-14 07:53
Johannesburg - Kushone abantu abathathu engozini ebandakanya ibhasi netekisi eDe Doorns, kusho abezimo eziphuthumayo eWestern Cape ngoLwesihlanu.
Kulesi sigameko kulimale abantu abangu-21, phakathi kwabo kubalwa izingane eziyisikhombisa nosana, kusho okhulumela ithimba lezimo eziphuthumayo uKeri Davids.
Uthe le ngozi yenzeke emgwaqeni omkhulu uN1 ngoLwesine ebusuku, kanti imbangela yayo ayicaci.
"Abosizo lokuqala bathathe izidumbu zabashonile abebesetekisini, base benikezela ngosizo lwezempilo kwabalimele," esho.
Abalimele baphuthunyiswe eWorcester Hospital.
- Landela
IzindabaNews24 kuTwitter
- SAPA


text:
Iyaphazamisa inkohlakalo - Madonsela
2012-08-27 14:02
Johannesburg - Ukungasetshenziswa ngendlela kwezimali ngenye yezinto ezikhubaza kakhulu ukuhanjiswa kwezinsiza kubantu, kusho uMvikeli woMphakathi uThuli Madonsela ngoMsombuluko.
"Ukube ayikho inkohlakalo ngabe kuningi abantu abakuzuzayo kuhulumeni njengezwe," kusho uMadonsela.
"Uma nje ingaphela inkohlakalo, kunganqandwa ubuphofu, ukungalingani kwamazinga abantu, ukungabi khona kwemisebenzi kwenziwe ngcono izimpilo zabantu."
Umvikeli womphakathi usho kanjena ekhuluma eGoli ngesikhathi kuboniswanwa ngokuhanjiswa kwentuthuko.
Uhambela lo mhlangano nje ihhovisi lakhe limatasa lihambela abantu ukuzwa izikhalo zabo ngezindlu zomxhaso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UZuma ugibele isitimela eyozizwela izinkinga zabantuComment on this story
IZINDIMBANE zabafundi zithutheleke esiteshini sesitimela eRhodesfield eKempton Park eGoli zifuna ukuzozibonela ngawazo uMengameli Jacob Zuma.
UZuma ubehambisana nabakwaMetrorail efuna ukuzozibhekela izinkinga imiphakathi ekhala ngazo ngokuthi izitimela zakwaMetrorail kaziphephile.
Onogada bakaZuma basebenze kanzima bezama ukududula laba bafundi abebesho ukumtapa ngezandla umengameli.
Laba bafundi abebebonakala beneme bezwakale sebecula iculo lodumo elithandwa nguZuma elithi: “Umshini wami”, besho bedansa.
UZuma nethimba abeha-mbisana nalo okuhlanganisa kulo noNgqongqoshe basuke lapho bayogibela isitimela iGautrain balibangisa eSandton.
Izindiza zabeSouth African National Defence Force neza-maphoyisa eSouth African Police Service bezindizela phezu kwesitimela ebesihamba umengameli ziqaphe isimo ngelokhozi.
UZuma usuke ePitoli izolo ekuseni esehamba ngesitimela sakwaMetrorail ebesigcwele phama nabagibeli, wabuyela eGoli.
Kulolu hambo uZuma ubengena amakhoshi ngama-khosi ehamba ebingelela exoxa nabagibeli ebaxhawula.
UbenoNdunankulu waseGauteng, uNomvula Mokonyane, abebebonakala bencokola naye kuhlekwa kunjeyaya.
Izinkulungwane zabagibeli abebesesitimeleni bezide zidudulana zifuna ukuzozibo-nela umengameli obeqashwe ngelokhozi ngonogada abebehlome bephelele.
UZuma utheleke ngezithuba zawo-7 ekuseni esiteshini sesitimela iBosman esisePitoli okuyilapho ehle khona wayozithengela yena mathupha ithikithi lokugibela isitimela ukuze aqhubeke nohambo lwakhe.
Abagibeli abaningi bakhale ngosizi ababhekana nalo mihla namalanga uma behamba ngezitimela.
“Siyahlupheka kakhulu mengameli. Nsuku zonke sihlezi sigibela izitimela ezigcwele ngendlela exakile kodwa ingekho into esingay-enza,” kusho omunye wabagibeli. Uhambo lukaZuma belunesiqubulo esithi The President's Monitoring Visit 2012.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
‘Abazali abachazele izingane ngocansi’Comment on this story
LUNGI LANGA
UKUTSHELA izingane ukuthi aziyeke ukwenza ucansi ngaphandle kokuzichazela yikho okwenza ukuthi zigcine zifuna ukuchazelwa abangani.
Lokhu kuvezwe nguNkk Linda Naidoo oyisikhulu senhlangano elwela amalungelo ezingane iChidline KwaZulu-Natal. Ubephawula kulandela ukuphuma kwemibiko yocwaningo lwenhlangano i-International Planned Parenthood Federation oveze ukuthi izingane zifunda ngocansi kubangani nasezinkundleni zokuxhumana.
“Abazali kumele bayeke ukutshela izingane ukuthi zingenzi ucansi ngaphandle kokuchaza ukuthi kungani. Abanye babo bavele bakhuze ibhadi uma ingane imbuza, athi akumele kukhulunywe kunokuthi achaze ukuthi lunesikhathi salo,” kusho uNkk Naidoo.
Uthe izingane zigcina zibuka izinto ezithile kuthelevishini bese zifundisa ezinye ezikoleni.
Ucwaningo obelubheke amazwe ase-Afrika okubalwa kuwo elakuleli, iZimbabwe, Namibia neNigeria luthi izingane zifunda kubantu.
Esinye sezikhulu zenhlangano i-Ippf uMnuz Tewodros Melesse, uthe kuyinkinga enkulu ukungakhulumi kwabazali nezingane zabo ngocansi.
“Izingane ezisafunda zidinga ukuthola ulwazi ngocansi kubantu abahloniphekile nabathembekile ukuze zithole isifundo esiyiso. Sidinga imindeni ukuthi ifundise izingane ngocansi nangendlela eyiyo yokuziphatha,” kusho Melesse.
UNksz Simonia Mashangoane wenhlangano elwela amalungelo abantu abaphila nengculazi, i-Treatment Action Campaign uthe kubalulekile ukuthi abazali bakhulume nezingane zabo ukuze kuliwe nokwanda kwengculazi.
Uthe inhlangano yabo ikhuthaza ukuthi izinhlelo zokufundisa ngocansi ezikoleni kubalulekile ukuthi zingabashiyi ngaphandle abazali.
Lolu cwaningo lwenziwe kubantu abangu-7 662 abaneminyaka ephakathi kuka-16 kuya ku-25 nabantu abaneminyaka engu-25 kuya ku-34. Luveze ukuthi u-38% wentsha beyicela ulwazi kubangani, u-19% ibone kuthelevishini, abangu-18% bebefunda ngalo esikoleni. Bangu-4% kuphela abathe bafunde ngocansi ezikoleni.
Okunye okubalulwe ngabacwaningi nokubathusile ukuthi intsha yakuleli beyinesibalo esikhulu sabaqala ucansi bengaphansi kweminyaka engu-16 uma kuqhathaniswa namanye amazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bashe bangqongqa bevelelwa yingozi
2012-12-17 10:51
Johannesburg - Abantu abayisihlanu bashe baba ngumlotha ngesikhathi itekisi yabo igingqika yase yokheleka ngomlilo eNelspruit, kusho izikhulu kulandela le ngozi ngoMsombuluko.
Kushone abesifazane abathathu nezingane ezimbili, kusho okhulumela uMnyango wezokuPhepha koMphakathi eMpumalanga, uJoseph
Mabuza.
"Kutholakale isidumbu sengane sishile nebigonwe ngunina, akwaziwa ukuthi ibingakanani."
Kubonakala sengathi umshayeli uhlulekile ukulawula imoto yase ishayisa isihlahla.
"Abantu babe sebejikijeleka ngamawindi yase imoto igqamuka amalangabi."
Kusinde abantu abayisishiyagalolunye.
Ababili kubona basesimweni esibucayi.
Akucaci noma umshayeli usindile na, le tekisi ibilibangise eMozambique.
- Landela
IzindabaNews24 kuTwitter
- SAPA


text:
Zinothile ezokumbiwa phansi kuleli
2012-11-15 16:26
Cape Town - Amatshe angamagugu aseNingizimu Afrika anenani elilinganiselwa ku-R29.6 trillion, uma ehlanganisiwe, kusho uNgqongqoshe wezokuMbiwa Phansi uSusan Shabangu, ngoLwesine.
Ungqongqoshe ubephendula iPhalamende, ebelifuna ukwazi ngenani lamagugu akuleli, esewonke amatshe angamagugu angu-15.
I-platinum isalokhu Ibiza kakhulu uma iqhathaniswa namanye amatshe angamagugu, kumanje inesamba esingu-R13.3 trillion, amalahle wona aku- R6.6 trillion, i-palladium ibe ku-R3.3 trillion bese igolide libe nesamba esingu-R2.8 trillion.
Intengo ye-titanium ilinganiselwa ku-R1.6 trillion.
Amanye amanani ami kanje:
Ikhopha –R680.9 billion;
Inickel -R478.5 billion
Izircon -R302.8 billion
Izinc -R209.8 billion
Ivermiculite - R98.3 billion
Ivanadium pentoxide - R75.6 billion
I-uranium - R54.6 billion
Imanganese - R6.3 billion
Ilead - R4.7 billiom
I-antimony - R2.2 billion.
INingizimu Afrika ilele isihlanu kwezezimayini emhlabeni, ekuqaleni konyaka izibalo zathi umnotho wezokumibwa phansi kuleli ulinganiselwa ku-US2.5 trillion okanye u-R22.3 trillion.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uzoba seThekwini owamanqamu eTKO
2012-11-21 14:04
Johannesburg - Inkundla yezemidlalo iMoses Mabhida Stadium yiyo ezosingatha owamanqamu weTelkom Knockout phakathi kweMamelodi Sundowns neBloemfontein Celtic ngoDisemba 1, kubika iKickOff.com.
Lokhu kumenyezelwe yiPremier Soccer League ngoLwesithathu.
Lo mdlalo uzoqala ngo-20:15.
Lo kuzoba unyaka wesibili kulandelana owamanqamu weTelkom Knockout ubanjelwa kule nkundla yaseThekwini engaconsi phansi kwabaningi.Lowo oyibamba lesikhulu sePSL uCambridge Mokanyane uthe: “Ngiyajabula ukunazisa ukuthi sesinqume ukuyisa owamanqamu eThekwini. Ngithanda ukubonga uMkhandlu weTheku ngokusebenzisana nathi."
Amathikithi azoqala ukudayisa emahoreni angemangaki kusuka manje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iqembu libumbene kakhulu - ANC
2013-01-01 08:30
Johannesburg - Iqembu i-African National Congress libuye emigubhweni yeminyaka eyikhulu, selinamandla aphindiwe futhi libumbene kakhulu kunakuqala, kusho iqembu esifundazweni eNorth West.
"Sivalelisa unyaka wemigubho ngeqholo lokwazi ukuthi iqembu lihlangene futhi liya phambili," kusho umkhulumeli walo esifundazweni uKenny Morolong.
Okunye okuyingqophamlando okwenzekile, wukuthi kuqokwe amalungu amahlanu aseNorth West, aqokelwe ekomidini elikhulu leqembu.
"Siyaziqhenya ngalokhu okwenzekile, siyaziqhenya ngobuholi obukhethiwe, siyazi buzolisebenzela iqembu."
UMorolong uthe iqembu lithokozile ngomsebenzi wekhomishana ephenya ngalokho okwenzeka emayini iLonmin, eMarikana, kwagcina kushona abantu abangu-44.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Mababhekisiswe unompempe bakuleli - Baxter
2012-12-10 12:04
Johannesburg - Umqeqeshi weKaizer Chiefs uStuart Baxter uthi kumele kusolwe onompempe ngakho konke okwenzeke ngesikhathi kuhlangene izinkunzi zaseSoweto ngempelasonto, kubika iKickOff.com.
Unompempe wePremier Soccer League uRobert Smith usethole ukugxekwa ngendlela abedlalisa ngayo ngesikhathi kutholana phezulu iChiefs nezimbangi zayo ezinkulu i-Orlando Pirates eFNB Stadium ngoMgqibelo.
UBaxter uthi: “Ukube sihluliwe bengizozithulela kodwa iqiniso lihle nje, kumele kwenziwe okuthile ngonompempe be-PSL.
“Uma umdlali edlale kabi siyamtshela sitshele nabezindaba, ngakho kumele senze okufanayo nangonompempe. Ngiyazi ukuthi ukudlalisa kunzima uma kuyimidlalo efana nowomkhaya kodwa kumele sikhulume ngokuthuthukisa umdlalo wakuleli," esho.
“Ngiyathemba ukuthi ngeke bajeziswe abadlali bami ngenxa yokukhuluma kwami."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuzophenywa ngosana olushone unina ebeletha
2013-01-21 16:07
Johannesburg - UMnyango wezeMpilo eGauteng, uyaphenya ngesehlakalo sokushona kosana olushone ngesikhathi unina ebeletha esibhedlela iKalafong, kusho okhulumela uMnyango uSimon Zwane.
Usana kuthiwa luthanqazeke phansi lwashona ngesikhathi unina ebeletha, sekwenzeke lokhu, kuthiwa udokotela wamshaya indiva umama wengane.
"Aseneme neze, kuzwakala sengathi kukhona owaba budedengu wanganakekela ngendlela isiguli.”
Iphephandaba iBeeld libike ukuthi uJanine Meiring, 33, waphuthunyiswa esibhedlela iKalafong, ngesikhathi esikwa enamasonto angu-27 ezithwele.
UMeiring utshele iphephandaba wathi ngemuva kokuhlolwa ngudokotela, wabuza ngengane kodwa watshelwa ukuthi akazihambele aye emanesini.
“Ngakhala ngatshela udokotela uktuhi ngiyahluleka ukuzihambela, wangiphoqa ukuthi ngihambe. Ngathi ngisanyathele kabili ngezwa ikhanda lengane ngamtshela udokotela wathi angiyeke ukuyithinta. Ingane yeza yaqathakela phansi.”
“Angiyikholwanga into eyenzeka, ngabuka udokoteka, wathi angiyicoshe ingane.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uthi wayehlukunyezwa osolwa ngokubulala umyeni
2013-02-18 10:01
Johannesburg - Owesifazane obhekene necala lokubulala umyeni wakhe, utshele iNkantolo yeMantshi yaseMiddelburg ukuthi ubejwayele ukubhekana nokuhlukunyezwa yena nabantwana bakhe.
URonell Botma ufake isicelo sebheyili enkantolo njengoba esolwa ngokubulala umyeni uTizi Ciciliato.
Umsolwa uvele ngaphambi kwenkantolo ngesonto eledlule, ekanye nesisebenzi sakhe sasendlini u-Annah Mokwana, 51, nodadewabo uBule Dinah Mokwana, 45, Mbuso Khoza, 29, Henry Chego, 29, Doctor Jacob Tlou, 30, kanjalo noTsietsi Letsebe, 34.
Umbiko wephephandaba iBeeld, uthi abasolwa babhekene necala lokukwakha itulo lokubulala, ukubulala kanye nokubamba inkunzi.
UCiciliato wagwazwa waphinde washaywa ngesando wabulawa, esemzini wakhe eMiddelburg, isehlakalo senzeke emasontweni amabili adlule.
Ummeli kaBotha uJosef van Eeden, utshele inkantolo ukuthi ummangalelwa ubehlukunyezwa ngumyeni wakhe.
"Indoda yakhe ibingamnaki futhi ingahlangani naye uma kumele kuthathwe izinqumo."
Icala liyaqhubeka
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Balindelwe kuleli abathunjwa
2012-06-26 12:02
Johannesburg - Izithandani ezazithunjwe yizigelekeqe zasemanzini eSomalia isikhathi esingangonyaka, uDeborah Calitz noBruno Pelizzari, bazotheleka kuleli ngoLwesithathu, kusho okhulumela umndeni.
"Bazosuka eRome kusihlwa bafike ePitoli ngoLwesithathu ekuseni," kusho umfowabo kaCalitz uDale van der Merwe
ngoLwesibili.
Lezi zithandani zizonikezwa isikhathi sokuba nomndeni uma zifika.
Bazobe sebeyiswa eMnyangweni wezokuXhumana kwamaZwe nalapho kuzothulwa khona isithangami sabezindaba, esho.
"Bazohlala isikhashana emzini kamengameli ePitoli, ukuze bakwazi ukunikeza izikhulu lonke ulwazi oludingekayo ngesigameko abahlangabezana naso."
UCalitz noPelizzari bathunjwa behamba ngesikebhe ngo-Okthoba 2010.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umshayeli weloli eSoweto
2012-08-31 16:22
Johannesburg - Kushone umshayeli weloli ngesikhathi kudaleka ingozi yomgwaqo liginqika eProtea Glen, eSoweto, kusho abahambisa usizo oluphuthumayo eGoli.
Kubukeka sengathi umshayeli weloli elinamasondo angu-18 ubezama ukuvika ezinye izimoto ngesikhathi kudaleka ingozi, kusho okhulumela abezimo eziphuthumayo uRobert Mulaudzi.
Umshayeli utholakale ebhajwe ngaphakathi elolini, kudingakale kusetshenziswe izinsimbi ukuzama ukumtakula, kusho uMulaudzi.
– Landela IzindabaNews24 kuTwitter
(@IzindabaNews24).


text:
Ziyanda izinkinga eSyria
2013-01-15 07:18
Damascus - Ayanda amaphimbo athi makuphenywe ngokuhlukunyezwa kwamalungelo abantu eSyria njengoba sekuphele izinyanga ezingu-22 leli lizwe libhekene nodlame.
Lokhu kulandela ukuthi inhlangano yamalungelo abantu ibike ukuthi kubulawe izingane ezingu-26 odlambedlwini lwakamuva.
Le mibiko ivele ngoMsombuluko njengoba inhlangano ezinze eNew
York, iHuman Rights Watch, isole uhulumeni kaMengameli Bashar Assad ngokusebenzisa isihluku.
Bangu-57 ohulumeni abacele i-UN Security
Council ukuba iyise lolu daba e-International Criminal Court.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
IMelika
Izifunda Ohlangeneyo seMelika izwe elizwekazi iMelika Enyakatho. Inezifunda ama-50. Umongameli weMelika manje nguBarack Obama.
Izifundazwe ezibumbene zase Melika (ezifinyezwa ngokujwayelekile njengezifundazwe ezibumbene)
IMelika yakhiwe amazwe amaniningi kanye nezifundazwe ezihlukahlukene ezihlangene ngawonye ukuthi zibe yimbumba zaziwe emhlabeni wonke njengezwe elilodwa elibizwa nge Melika. IMelika ingelinye lamazwe amakhulukazi emhlabeni wonke jikelele ngokuba nabantu abaningi abahlala kulo, abalinganiselwa ngaphezulu kwamakhulu amathathu wezigidi. Laba bantu abahlala kulezwe bavela ezinhlangeni ezahlukene, kukhona abantu abamnyama, kube khona abelungu, kube khona amashayina kanti kuphinde kube khona amandiya. Imvamisa yamandiya aziwa njengama "Red Indians" ngokuthanda ukuzigcoba ngokubomvu futhi bahlale ndawonye.
IMelika iyilizwe lesibili elihamba phambili kwezomnotho ngokulandela iShayina. Miningi imikhiqizo ephuma kuleli lizwe ethunyelwa emazweni angaphandle. Kanti futhi iningi losozimali liqhamuka kuleli lizwe. IMelika isibe noMongameli abaningi kodwa kwaqopheka umlando lapho kubekwa khona uBarack Obama njengo Mongameli wokuqala womdabu ukuthi aphathe lelizwe.
Ngonyaka ka 2001 enyangeni ka September 11, kwenzeka umshophi lapho kwaphahlazeka izindiza ezine, ezimbili zazo zanhlitheka kumabhilidi akade aziwa ngokuthi yi-"Twin towers". Lokhu kwahlala emlandweni kuze kube namuhla. IMelika iyizwe elikhangayo futhi elivakashelwa abantu abaningi emhlabeni jikelele.
The United States of America (USA nobe USA), sivame ukubizwa ngokuthi i-United States (US nobe US), eMelika, kanti ngezinye izikhathi-United, kuyinto republic federal [16] [17] ehlanganisa 50 uthi futhi esifundeni sikahulumeni. Lithi contiguous 48 naseWashington, DC, kukhona enkabeni Nyakatfo Melika ephakathi Canada ne Mexico. Isimo Alaska kuyinto ingxenye ntshonalanga yeNyakatho Melika kanye isimo eHawaii kuyisici leziqhingi maphakathi nawo-Pacific. Yezwe unabo ezinhlanu enabantu nesishiyagalolunye amasimu unpopulated ePacific kanye eCaribbean. At million 3,71 amakhilomitha-skwele (million 9,62 km2) kanye nabantu abayi 318 million abantu, i-United States 3 emhlabeni noma 4th ngobukhulu izwe by endaweni inani nowesithathu ngobukhulu by labantu. Ingenye kunazo Abase izizwe zezwe ezihlukahlukene amaningi, umkhiqizo ezinkulu kwamanye amazwe ezivela emazweni amaningi. I geography kanye sezulu-United States futhi ezihlukahlukene kakhulu, futhi kuba kumuntu ezihlukahlukene zasendle ekhaya .
Paleo-amaNdiya bafudukela kusukela Eurasia kulokho manje ezwenikazi US azungeze 15,000 edlule, [19] nge ikoloni European Kusukela ngekhulu le-16. The United States saphuma 13 amakoloni waseBrithani akhiwe egudle seaboard Atlantic. Izimpikiswano emkhatsini Great Britain nalaba amakoloni kwaholela American Revolution. On July 4, 1776, njengoba amakoloni elwa Great Britain in the American Revolutionary War, izihambeli ezivela amakoloni 13 eyakhishwa ngazwilinye Declaration of Independence. Impi yaphela ngo 1783 kanye nokubhekelelwa uzibuse-United States kusukela Kingdom of Great Britain, futhi kwaba impi yokuqala ngempumelelo uzibuse elithweswe umbuso zamakoloni European. UMthethosisekelo yamanje elamukelwa on September 17, 1787. Eyokuqala izichibiyelo eziyishumi, bebonke okuthiwa i Bill of Rights, base izibophezele ngo 1791 uqiniseke abaningi amalungelo yombango lasisekelo kanye nenkululeko.
Beqhutshwa imfundiso zibonakale ikusasa, United States baqala ukwanda eyingqabavu yonkana Nyakatfo Melika kulo lonke ikhulu le-19. Lokhu ababehilelekile displacing zakwa bomdabu, nizuza amasimu amasha, futhi kancane kancane ukuvuma uthi ezintsha. The American War Civil yaphela kobugqila zomthetho kuleli lizwe. Ekupheleni kwekhulu le-19, i-United States enwetshiwe ePacific Ocean, kanye nomnotho walo kwaba emhlabeni ngobukhulu. AbaseSpain-American War kanye neMpi Yezwe I ukuqinisekisile isimo wezwe njengoba amandla global ezempi. The United States saphuma iMpi Yezwe II njengendlela ukubangisana kwemibuso emikhulu global, lizwe lokuqala ngezikhali zenuzi, futhi ilungu unomphela United Nations Security Council. Ekupheleni kweMpi Yomshoshaphansi kanye kuqedwa Union washiya United States njengoba ukubangisana kwemibuso emikhulu yedwa.
-
Umongameli Barack Obama
-
-
iMayflower, ubethutha imihambima eMelika kuya Umbuso Ohlangeneyo ngo-1620
-
uBuzz Aldrin engaphandle wenyanga ngo-1969


text:
Izokwenza umhlola iChiefs - Doctor
2012-12-07 10:01
Johannesburg - Umelekeleli womqeqeshi weKaizer Chiefs uDoctor Khumalo, uthi ukusebenzisana yikona okuzokwenza ezakhe ziphumelele uma sezibhekene nomkhaya bazo i-Orlando Pirates, ngoMgqibelo.
UKhumalo, ngezikhathi zakhe owadlala imidlalo eminingi ebhekene nezimbangi zaMakhosi, iBhakabhaka, uthi ukholwa ukuthi iziMpofana zizophuma zihleka eSoccer City.
"Ngibathemba kakhulu abafana, bazowunqoba umdlalo wangoMgqibelo," esho ekhuluma ku-kaizerchiefs.com.
"UBernard Parker usemfuthweni kakhulu kulezi zinsuku, kukhona noLehlohonolo Majoro noKingston Nkhatha. Bazoyenzela into yamehlo iBhakhaniya."
"UReneilwe Letsholonyane unomdlalo omuhle, uSiphiwe Tshabalala ukwazi ukushintsha umdlalo kungazelele muntu. Wonke umuntu wabona ukuthi wenzani uSiboniso Gaxa, sibhekene ne-Ajax. Emuva sivale ngenkunzi u-Itu, esho ebhekise kunozinti u-Itumeleng Khune."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bacasulwe yisixoliso sebhange ku-ANCComment on this story
INTATHELI YESOLEZWE
IBHANGE i-First National Bank (FNB) ingase ingene obishini kumakhasimende ayo kulandela isinyathelo sokuxolisa kwi-ANC ngesikhangiso esithathwa njengesihlambalaza uhulumeni nesiwunyundela entsheni ezalwe kusuka ngo-1994.
I-FNB kuthiwa ingase ilahlekelwe ngamakhasimende amaningi adinwe wukuthi ayibanga namgogodla ngesikhathi icindezwa yi-ANC ngesikhangiso somkhankaso wayo othi You Can Help.
Yize ibhange lingase lishayeke kabana uma lokhu okushiwoyo kungagcina kwenzekile kodwa umhlaziyi wezomnotho ohlonishwayo uthe i-FNB ingalahlekelwa ngama-billion ayinzuzo uma ingashiywa nguhulumeni.
Isikhulu esiphezulu kwa-FNB, uMnuz Micheal Jordan, sizamile ukunqanda umonakalo owenzekile ngesikhathi sikhipha isitatimende ebesithi ibhange lenze into efanele.
I-FNB ingene obishini ngenxa yesikhangiso esivele kwithelevishini nasezingosini zokuxhumana, okubalwa kuzo, i-YouTube ne-website yebhange.
Kuvela intsha esafunda emazingeni aphansi ikhwela idilika kuhulumeni futhi ikhombisa ukunganeliseki ngendlela ahola ngayo ezemfundo nezwe jikelele.
Ibuye ikhombise omunye wentsha ethi kumele kuvotelwe omunye uhulumeni oyohambisana nezidingo zezwe nabantu kube khona uguquko.
UJordaan walile ukuphendula imibuzo ebhekiswe kuye wanxusa ukuba yonke imibuzo ithunyelwe ehhovisi lezokuxhumana kwa-FNB.
Njengoba kuke kwaba namahlebezi okuthi angase esule esikhundleni uJordaan uthe ngeke asule ngoba usathanda ukuba yi-CEO yebhange.
Amaqembu aphikisayo athe ukuqubuka kwe-ANC ngemuva kwalesi sikhangiso kukhombisa ukuthi iyehluleka ukubekezelela abanye abantu nezinhlaka nemibono yabo.
I-FNB ne-ANC bakhiphe isitatimende ebesicacisa ukuthi isikhulu esiphezulu enkampanini ephethe i-FNB, i-First Rand, uMnuz Sizwe Nxasana, uxolise kakhulu kuhulumeni ngesenzo sabo.
UMnuz Dawie Roodt, ongusomnotho kwa-Efficient Group, uthe makhulu amathuba okuthi i-FNB ithathe isinqumo ngenxa yokuvikela ibhizinisi.
URoodt uthe uhulumeni ugcine imali elinganiselwa ku-R20-R60 billion wemali oyithola ngentela nebolekisayo emabhange amakhulu aseNingizimu Afrika, kuhlanganisa ne-FNB.
Uthe yimali enkulu kakhulu ukuthi abakwa-FNB bangavuma ukulahlekelwa yiyo ngoba akukho lapho bezoyithola khona kalula ngaphandle kukahulumeni.
Uthe yingakho bebone ukuthi kungcono baxolise ngoba uhulumeni unamandla kakhulu ngeke bamelane nawo, yisikhondlakhondla.
Ugcizelele ukuthi ohulumeni emhlabeni wonke banamandla ngenxa yemali abayitholayo nabayitshala ezindaweni ezehlukene manje nowethu uhulumeni usebenzisa amandla onawo.
Okhulumela i-ANC, uMnuz Jackson Mthembu, uthe imifanekiso ye-video ekhishwe yi-FNB ihambisana nezinhloso zamaqembu aphikisayo yokuba kupendwe i-ANC nohulumeni kabi.
Isikhulu se-SA Institute of race Relations, uMnuz Frans Cronje, uthe bashaqekile ngesenzo sebhange sokuxolisa kwi-ANC.
Uthe lokhu kuphindisela emuva imizamo yokuba izwe liphathwe ngendlela egculisayo.
UMnuz Phenyo Butale, ongumqondisi wesikhungo esibhekele ukukhuluma ngenkululeko, i-Freedom of Expression Institute, uthe i-ANC ikhombisa ukuba ngabazenzisi nokungakwazi ukubekezela.
“Ngesikhathi i-ANC isacindezelwe yayihlale icela abamabhizinisi ukuthi bakhulume ngokukhululeka ngezinkinga ezazigubuzele izwe ngaleso sikhathi. Muva nje uKhongolose usanda kunxusa abamabhizinisi ukuthi bangabi namahloni okuphawula ngezithinta ezombusazwe nenqubomgomo,” kusho uButale.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Abalimi abasendaweni ezilamabele adliwe yimihogoyi bathi sebeqalisile ukuhlanyela kutsha intanga zomumbu lokunye ngoba imihogoyi le idle yaqeda du, emasimini kumaviki amabili asanda kwedlula.
Abalimi laba batshele iStudio 7 ukuthi amabele adliwe kakhulu endaweni ezinengi eManicaland, Mashonaland West, eNkabazwe, Mashonaland Central lezabelweni zonke zeMandebeleni.
Ukhansila we Donsa Ward, uMnu. Willard Moyo, uthi usanda kucela inhlanyelo kugatsha lukahulumende olubona ngezabahluphekayo yokunika abalimi abadlelwe amabele yimihogoyi le ebizwa ngokuthi ngama armyworms.
Ingxoxo Esiyenze LoMnu. Willard Moyo
Kusenjalo, izulu elinengi okumangalisayo libikwa lisina endaweni ezitshiyeneyo eZimbabwe ezinjenge Midlands, Matabeleland North, Matabeleland South, Mashonaland Central kanye le Mashonaland West.
Amabele abikwa esesifa kwezinye zalezindawo ngoba sokuthotha njalo abanye kabalayo imvundiso yefertiliser eye ammonium nitrate.
Umnu. Soldier Nleya we Dombodema, eMatabeleland South, uthi abalimi kabasoze bavune lutho lonyaka ngenxa yezulu eliphuze ukuna njalo laleli eselitshaye phansi kwazwela.
Ingoxo Esiyenze loMnu. Soldier Nleya


text:
Owayengumngani kaMalema kwelenkohlakalo
2013-01-31 08:14
Polokwane - UBoy Mamabolo, nowayengumngani kamengameli we-ANC Youth League owaxoshwa uJulius Malema, uboshelwe icala lenkohlakalo, ngokusho koKlebe.
“Yebo, uboshwe ngoLwesithathu,” kusho okhulumela lolu phiko uCaptain Paul Ramaloko.
Leli cala lihlobene nokuba nguSihlalo kukaMamabolo kuLimpopo Geographical Names Committee.
UMamabolo, noweseka ngokwethembeka uMengameli Jacob Zuma, kulindeleke ukuthi avele eNkantolo yeMantshi yasePolokwane ngoLwesine.
UMamabolo usanda kuba sezindabeni ngempi yakhe yamagama noMalema ngemuva kokuphuma kwezinsolo zokuthi wathumelela uMalema umqhafazo osabisa ngokumba amathambo kamama kaMalema ayowasakaza phambi komnyango womuzi kagogo wakhe eSeshego.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone abasebenzi eChina
2013-01-02 11:00
Beijing - Iziphathimandla zaseChina zithi kushone abasebenzi abahlanu kwalimala abangu-18 eShanghai endaweni yokwakha.
Abengamele ezokuphepha kwabasebenzi eShanghai, iShanghai's Work Safety Administration bathe kuwe ukhonkolo esifundeni sasePudong ngezithuba zabo-21:00, ngosuku olwandulela unyaka omusha.
Abezindaba baseChina bathi kusaphenywa ngembangela yokuwa kukakhonkolo.
Ukuphepha ezindaweni zokwakha kusayinselelo kakhulu eChina, njengoba imithetho ngokujwayelekile ishaywa indiva nje.
– Landela Izindaba News24 kuTwitter
(@IzindabaNews24).


text:
Kuxwayiswa abashayeli ngezindlela zokuqapha abangamasela ezimotoComment on this story
INTATHELI YEZEZIMOTO
NAPHEZULU kokuba izibalo zobugebengu ezakhishwa ngonyaka odlule u-2011 zikhombisa ukwehla ngamaphesenti angu 10, kodwa abashayeli bezimoto bayaxwayiswa ngokuthi bangazitsheli nje ukuthi le nkinga yobugebengui isidlulile bese bekhululeka.
Uma kubhekwa ngasekwebiweni kwezimoto ngonyaka odlule, izibalo zikhomba ukuthi zingu 64 504 izimoto ezebiwe kwathi ezingu 10 627 zadunwa.
Lezi zibalo ziveza ukuthi ngosuku kwebiwa izimoto ezingu 176, kanti ezingu 29 ziyadunwa lapha eNingizimu Afrika.
Ngokusho kukaChristelle Fourie, onguMqondisi Jikelele wenkampani yomushwalensi iMUA Insurance Acceptances, kusemqoka kakhulu ukuthi izimoto zifakwe i-tracker.
Uthi i-tracker akuseyona nje into ewumtsako kodwa isiyisidingo. Ululeka abantu abathenga izimoto okokuqala ukuthi kubalulekile ukuthi bazinike izikhathi babheke imishwalense abangayithatha uma leyo moto abafuna ukuyithenga kuvela ukuthi intshontshwa kakhulu.
Kumele ngesikhathi bethenga imoto babuze ukuthi uma befaka i-tracker singehla yini isikweletu. UFourie uqhuba uthi indawo lapho umuntu epaka khona imoto yakhe ebusuku nayo iyabhekwa uma sekukalwa imali okumele ayikhokhele umushwalense njalo ngenyanga.
Uthi muva nje amasela ezimoto aseqhamuke nezinye izindlela zokweba njengokusebenzisa i-remote control yesango ukwenza imoto ingakhiyeki. Uma sebebonile ukuthi umshayeli akabonanga babe sebengena bathathe yonke into esuke isemotweni, kodwa imoto uqobo lwayo bangayithathi.
“Lezi izigangi nje futhi zivamise kakhulu ukwenza lo mkhuba ezinxanxatheleni zezitolo noma lapho kusuke kunabantu abaningi khona,” kusho uFourie. Uthi ngenxa yalobu bugebengu siya ngokukhula isibalo sabantu abafaka izicelo zokukhokhelwa imishwalense yabo.
Uthi imoto entshontshwa kakhulu ngamasela iToyota Hilux ngoba basuke befuna amaphathi ayo. Uthi amaphathi ale moto asetshenziswa kakhulu ematekisini yingakho yebiwa kangaka.
Imoto yesibili ethwandwa kakhulu amasela iCiti Golf ngokusho kukaFourie. Ube esexwayisa abashayeli ukuthi ngaso sonke isikhathi izimoto zabo bazipake ezindaweni ezisobala futhi nalapho kukhona khona amakhamera e-CCTV.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubulawe obesolwa ngobubhoklolo esikoleni
2012-11-21 08:18
Johannesburg - Kuboshwe umfundi ka-Grade 11 e-East Rand mayelana nokudubula abulale omunye umfundi athi ubemnyuka esikoleni, ngokusho kwamaphoyisa.
Lo mfundi, 18, uzovela eNkantolo yeMantshi yaseVosloorus ngamacala okubulala nokutholakala nesibhamu esingekho emthethweni, kusho uCaptain Pinky Tsinyane.
Okhulumela uMnyango wezeMfundo eGauteng uCharles Phahlane uthe lo mfundi ka-Grade 11 wasePhineas Xulu Secondary
School, eVosloorus, eBoksburg, webe isibhamu sikanina.
Kuthiwa umama wakhe uyiphoyisa likamasipala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kungase kuphasiswe isibonelelo sabangasebenzi
2012-12-20 12:53
Bloemfontein - Kulindeleke ukuthi i-ANC iphasise ukukhishwa kwesibonelelo sentsha engasebenzi nokungase kubize imali elinganiselwa ku-R30 billion ngonyaka.
Uma lokhu kuphasiswa, kuzobeka ku-18 million isibalo sabantu abathola izibonelelo kuhulumeni kuleli.
Lezi zibonelelo ziphikisana ne-wage subsidy njengoba le mali izonikezwa labo abangasebenzi ezandleni kunokuthi inikezwe abaqashi.
Ucwaningo oluningi luveza ukuthi uma ungawutholanga umsebenzi usemncane, aba mancane kakhulu amathuba okuthi uwuthole ngokuhamba kwesikhathi.
Isiphakamiso sithi lesi sibonelelo sizoba ngu-R450 ngenyanga.
Umbiko ogcwele ngalolu daba usazolandela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Finance24


text:
U-Oscar uzophathwa njengazo zonke iziboshwa
2013-02-15 16:44
Johannesburg - Umsolwa ecaleni lokudubula abulale intombi, u-Oscar Pistorius, angeke aphathwe ngendlela eyehlukile kwezinye iziboshwa ezibhekene namacala njengoba etokile, kusho inhlangano yezokuShushiswa koMphakathi i-NPA ngoLwesihlanu.
Umkhulumeli we-NPA uMedupe Simasiku uthe uPistorius uzotoka esiteshini samaphoyisa, uthe uzohlala impelasonto yonke, kuze kuba uvela ngaphambi kwenkantolo.
"Sicabanga ukuthi kumele umsolwa uPistorius, anikwe ithuba elanele lokuxhumana nommeli wakhe noma nomndeni,” kusho uSimasiku.
"Angeke aphathwe njengosaziwayo la. Akwenziwa lokho, yisinqumo senkantolo esithi akatoke esiteshini samaphoyisa. Angeke sakwazi ukuphikisa ukuthi agqunywe esiteshini samaphoyisa.”
Umsolwa uvele ngaphambi kwenkantolo ngoLwesihlanu, ngezinsolo zokudubula abulale intombi yakhe uReeva Steenkamp.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Ngokunjalo ukwamukelwa ngokuzuzwa kwesithunzi samalungelo alinganayo najwayelekile awowonke amalunga omndeni wesintu kuyisisekelo senkululeko, sobulungiswa noxolo emhlabeni,
Ngokunjalo ukunganakwa nokwedelelwa kwamalungelo esintu kube nomphumela wezenzo zobuqaba eseziqede unembeza kubantu, kanye nomhlaba obhekwe isintu ukuba senamele inkululeko yokukhuluma nokukholwa, inkululeko yokungesabi futhi nokufuna kugunyazwe ugqozi kubobonke abantu,
Ngokunjalo kudingekile, uma umuntu engenakuphoqwa ukulandela umgudu othize, njengendlela yokugcina, avukele ababusi nabacindezeli, ukuze amalungelo esintu avikelwe ngokubusa ngomthetho,
Ngokunjalo kudingekile ukuba kwenyuswe ukuthuthukiswa kobungane nobudlelwane phakathi kwezizwe,
Ngokunjalo abantu beNhlangano yeZizwe bayinqinisile inkolo yabo yengqalasizinda yamalungelo oluntu kuCharter, esithunzini nobuntu emalungelweni alinganayo abesilisa nabesifazane futhi bazimisele ukuqhubela phambili inqubekelaphambili yomphakathi namazinga angcono empilo enkululekweni ethe xaxa,
Ngokunjalo aMalunga eMibuso azibophezele mathupha ukuthuthukisa, ngokubambisana neNhlangano yeZizwe, ukuthuthukiswa kwenhlonipho emhlabeni wonke nokuqashelwa kwamalungelo oluntu nengqalasizinda yenkululeko,
Ngokunjalo ukuqondwa kahle ngokufanayo kwalamalungelo nenkululeko kubaluleke kakhulu ukuze lokhu kuzibophezela kuqashelwe,
MANJE, NGAKHOKE
UMGWAMANDA
UNQUMA uGunyazo lwaMalungelo oLuntu Jikelele njengezinga elifanayo lokuthuthukiswa kwabantu nezizwe zonke, ekugcineni okuzokwenza ukuthi umuntu ngamunye kunoma isiphi isigaba somphakathi ngokugcina lolawulo emqondweni baphokophelele ngokufundisa nangemfundo ukuphakamisa inhlonipho yalamalungelo nenkululeko futhi nangenqubekelaphambili, ezweni noma emhlabeni jikelele, baqinisekise ukwamukelwa okuvumelekile nokuqashelwa jikelele ndawozombili phakathi kwabantu baMalunga eMibuso qobo lwabo kanye nabantu abangaphansi kwemibuso yabo.
Bonke abantu bazalwa bekhululekile belingana ngesithunzi nangamalungelo. Bahlanganiswe wumcabango nangunembeza futhi kufanele baphathane ngomoya wobunye.
Wonke umuntu kumele awathole wonke lamalungelo nenkululeko ebhalwe kuloluGunyazo, ngale kokwehlukaniswa, ngokobuhlanga, ngokwebala, ngokobulili, ngokolimi, ngokwenkolo, ezombangazwe noma umbono, ubuzwe noma imvelaphi, umhlaba, ukuzalwa noma isiphi‐ke nje esinye isimo.
Ngaphezu kwaloko, akukho kuhlukaniswa okuyokwenziwa ngenxa yezombangazwe, isimo sokwenganyelwa kwezwe noma imingcele yezwe umuntu ahlala kulo, noma ngabe uzimelegeqe, ubanjelwe, ozibuse noma uphansi kolawulo olunqunyelwe.
Wonke umuntu unelungelo lempilo, lenkululeko nelokuphepha.
Akekho oyoba isigqila noma agqilazwe, ukuhweba ngezigqila kuyovinjwa ngezindlela zonke.
Akekho oyohlukunyezwa noma aphathwe ngobulwane ajeziswe ngokwehliswa isithunzi.
Wonke umuntu unelungelo lokwemukelwa nomaphi njengomuntu phambi komthetho.
Sonke siyalingana phambi komthetho futhi kufanele umthetho usivikele ngokulinganayo ngale kokubandlulula. Sonke kufanele sivikelwe ngokulinganayo ekubandlululweni, ngokungagcinwa kwaloluGunyazo futhi nasekukhuthazweni kwanoma luhloboluni lobandlululo.
Wonke umuntu unelungelo lokuthola usizo oluyilo ezinkantolo ezibekiwe ngezenzo ezephula isisekelo samalungelo anikezwe wona umthethosisekelo noma umthetho.
Akekho oyoboshwa, avelelwe noma adingiswe ngokungekho emthethweni.
Wonke umuntu kumele alalelwe obala ngokulingana okugcwele nangeqiniso, inkantolo engavuni futhi ezimele, ekutholweni kwamalungelo akhe nezimiselo zakhe noma ngabe iliphi icala abekwe lona.
1. Wonke umuntu obekwe icala elidinga isijeziso unelungelo lokuthathwa njengomsulwa kuze kutholakale ukuthi impela unecala ngokomthetho enkantolo evulekile lapho enikwe iziqiniseko ezidingekile zokuzivikela.
2. Akekho oyotholwa enecala ngecala elidinga isijeziso ngenxa yanoma isiphi isenzo noma iphutha elalingelona icala elidinga isijeziso ngaphansi komthetho wezwe noma kazwelonke, ngenkathi lenzeka. Noma anikwe isijeziso esinzinyana kunaleso esasifanele ngenkathi kwenzeka lelocala.
Akekho okuyogaxekwa, ngokungemthetho ezindabeni zakhe zangasese, emndenini, ekhaya noma ezincwadini azithumelayo nazitholayo, noma ukuhlaselwa kwesithunzi nokuhlonipheka kwakhe. Wonke umuntu unelungelo lokuvikelwa kulokho kuhlaselwa nokugxambukela.
1. Wonke umuntu unelungelo lokuhamba ngenkululeko nokuhlala phakathi kwemingcele ezungeze imibuso ehlukene.
2. Wonke umuntu unelungelo lokushiya izwe lakhe, futhi abuye abuyele kulo.
1. Wonke umuntu unelungelo lokucela ukuhlala akhosele kwamanye amazwe ebalekela ukuphathwa kabuhlungu.
2. Lelilungelo alinakusetshenziselwa ukubalekela ukushushiswa okufanele okuvela ngamacala angahlangene nezombangazwe noma ngezenzo ezingqubuzana nezinhloso nemigomo yeNhlangano yeZizwe.
1. Wonke umuntu unelungelo lobuzwe.
2. Akekho oyokwenqatshelwa ngokungemthetho noma ancishwe ilungelo lokuguqula ubuzwe bakhe.
1. Abesilisa nabesifazane asebeneminyaka efanele yobudala banelungelo lokuganana bakhe unmdeni, ngale kwezihibe zobuhlanga, ubuzwe noma inkolo. Kufanele babenamalungelo alinganayo ngokomshado, ngenkathi beshadile noma usuhlakazekile umshado.
2. Umshado kuyongenwa kuwo kuphela ngenkululeko nangemvume ephelele yalabo abashadayo.
3. Umndeni uyimvelo nesizinda somphakathi okufanele uvikelwe umphakathi noMbuso.
1. Wonke umuntu unelungelo lobunikazi bempahla eyedwa noma ehlanganyele nabanye.
2. Akekho oyokwephucwa ngokungekho emthethweni impahla yakhe.
Wonke umuntu unelungelo lokucabanga ngenkululeko, unembeza nenkolo, lelilungelo lihlanganisa inkululeko yokuguqula ukholo noma inkolelo noma ngabe eyedwa noma nabanye emphakathini, obala noma ngasese, ukucacisa inkolo noma ukukholwa kwakhe ngokufundisa, ngokwenza, nokukhonza nangokulandela.
Wonke umuntu unelungelo lokuveza umbono ngenkululeko, lelilungelo lihlanganisa inkululeko yokubeka imibono ngaphandle kokuthikanyezwa, futhi nokuthungatha, ukwamukela nokukhipha ulwazi nemiqondo nganoma iyiphi indlela yokusakaza ngale kwezihibe.
1. Wonke umuntu unelungelo lokuhlanganyela ngokukhululeka embuthanweni woxolo.
2. Akekho oyophoqwa ukuba yilunga lenhlangano.
1. Wonke umuntu unelungelo lokubamba iqhaza kuhulumeni wezwe lakhe, ngokwakhe ngqo noma ngabakhulumeli abakhethwe ngokukhululekile.
2. Wonke umuntu unelungelo elilinganayo lokuthola usizo lomphakathi olufanayo ezweni lakhe.
3. Intando yabantu yiyo eyoba isizinda segunya likahulumeni. Lentando iyovezwa okhethweni lwempela ngezikhathi ezithile oluyoba ujikelele futhi lufane ndawozonke. Luyokwenziwa ngokhetho oluyimfihlo noma ngenqubo yokhetho olukhululekile.
Wonke umuntu, njengelunga lomphakathi, unelungelo lukuphepha emphakathini futhi kufanele aziwe, ngemizamo yezwe nokubambisana kukazwelonke futhi nangokuhambisana nezinhlangano nemithombo yeMibuso ehlukene, kwezomnotho, amalungelo amasiko nenhlalo angenakulahlwa ngesithunzi sakhe nokuthuthukisa ubuyena ngenkululeko.
1. Wonke umuntu unelungelo lokusebenza, nokuzikhethela ngenkululeko umsebenzi, nezimo zomsebenzi ezivunelekile nezilungile futhi nokuvikelwa uma elahlekelwe umsebenzi.
2. Wonke umuntu, ngaphandle kokubandlululwa, unelungelo lokuhola imali efanayo ngomsebenzi ofanayo.
3. Wonke umuntu osebenzayo unelungelo lomholo ofanele novumelekile ukuqinisekisa ubukhona besithunzi sobuntu bakhe nomndeni wakhe, kulekelelwa, uma kundingekile, ezinye izindlela zokuvikeleka komphakathi.
4. Wonke umuntu unelungelo lokubumba noma lokuba ilunga lenyunyana ukuze kuvikeleke izidingo zakhe.
Wonke umuntu unelungelo lokuphumula nokungcebeleka, kuhlangene nemikhawuko yamahora okusebenza, namakhefu akhokhelwayo ezikhathini ezithize.
1. Wonke umuntu unelungelo lezinga lempilo nenhlalakahle eyenelisayo yakhe nomndeni wakhe, khuhlangene nokudla, okokwembatha, izindlu, ukunakekelwa ngezokwelashwa kanye nemisebenzi yomphakathi, nelungelo lokuvikeleka uma engasebenzi, egula, ekhubazeka, eshonelwa, eguga noma‐ke ikuphi ukukhubazeka okungamehlela ngesimo angenamandla okusinqanda.
2. Omama nabantwana kumele banakekelwe futhi balekelelwe ngokunqala impela. Bonke abantwana noma bezalwe ngaphandle komshado bayothola ukuvikelwa okufanayo emphakathini.
1. Wonke umuntu unelungelo lemfundo. Imfundo iyotholakala ngesihle, okungenani emabangeni aphansi ayingqalasizinda. Imfundo eyisingeniso iyoba ngeyempoqo. Imfundo yobuchwepheshe neyenzululwazi iyokwenziwa ibe khona ngokwejwayelekile bese kuthi imfundo ephakeme itholakale kubobonke ngobunjalo babo.
2. Imfundo iyoqonda ekuthuthukiseni ubuntu ngokugcwele nasekuqiniseni inhlonipho yamalungelo abantu nengqalasizinda yenkululeko. Iyothuthukisa ukuzwana, ukubekezelelana nobungane phakathi kwezizwe, kwamaqembu ezinhlanga nezenkolo, futhi iyoqhubela phambili imikhankaso yeNhlangano yeZizwe ekugcineni uxolo.
3. Abazali banelungelo lokuqala lokukhetha uhlobo lwemfundo eyonikezwa abantwana babo.
1. Wonke umuntu unelungelo elikhululekile lokuzimbandakanya empilweni yamasiko omphakathi, athokozele amakhono, ahlomule entuthukweni yezesayensi nasezinzuzweni zayo.
2. Wonke umuntu unelungelo lokuvikeleka kwezifiso ezisemqoka ezingumphumela womkhiqizo wezobusayensi, wombhalo okukanye wekhono elithize abengumsunguli wako.
Wonke umuntu emphakathini nasemhlabeni kumele athole lamalungelo nenkululeko echazwe kuloluGunyazo.
1. Wonke umuntu uneqhaza emphakathini okuwukuphela kwendawo lapho ukukhululeka nokuthuthuka kwakhe kungenzeka khona.
2. Ekusebenziseni amalungelo nenkululeko yakhe, umuntu uyokwenza lokho okulinganiselwe njengokulawula komthetho, ngenhloso eyodwa yokuqinisekisa ukwamukelwa nenhlonipho yamalungelo nenkululeko yabanye abantu, futhi nokuhlangabezana nezidingo ezinobulungiswa nobuqotho, ukuqonda komphakathi kanye nezenhlalakahle jikelele emphakathini wentando yeningi.
3. Lamalungelo nenkululeko akunakusetshenziswa ngokuphambana nezinhloso nemigomo yeNhlangano yeZizwe.
Akukho lutho okukuloluGunyazo okuyohunyushwa ngokuthi kuthi uMbuso mumbe, iqembu noma umuntu unelungelo lokwenza noma isiphi isenzo sokuthikameza noma imaphi amalungebo nenkululeko echazwe ngaphezulu.


text:
Kuzocaciswa ngesicelo sika-Eskom
2013-02-26 08:02
Johannesburg - Isinqumo ngesiphakamiso sakwa-Eskom sokuba kunyuswe amanani kagesi sizomenyezelwa ngoLwesine, kusho iNational Energy Regulator of SA (Nersa).
INersa izokwenza isimemezelo esithangabini sabezindaba ePitoli, kusho le nhlangano ngoMsombuluko.
U-Eskom wafaka isicelo sokuba kwenyuswe amanani kagesi ngo-16% iminyaka emihlanu ezayo, nokuyinto ezokwenza amanani aphindeke ngaphezulu kwalokhu okuyikho okwamanje, azosuka ku-61 cents i-kilowatt ngehora ngo-2012/13, aye ku-128 cents i-kW/h ngo- 2017/18.
UNgqongqoshe eHhovisi likaMengameli uTrevor Manuel wakhipha isexwayiso ngokunyuka kwamanani kagesi ngesikhathi ekhuluma kwi-National Development Plan eKapa ngeledlule.
Wathi ukwenyuka kwamanani ezinto eziyizidingo, njengogesi, kumele kunqandwe.
INational Union of Metalworkers of SA (Numsa) nayo yavuma ukuthi asamukelekile isiphakamiso sokwenyuswa kwamanani kagesi.
"Siyakwamumela ukungahambisani nesiphakamiso okwenziwe ngugqongqoshe uManuel," kusho iNumsa esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-R300m kulingiswa imigwaqo e-E Cape
2012-11-23 10:01
Johannesburg - Sekubekwe eceleni isamba sika-R300 million kuze kuzolungiswa imigwaqo yase-Eastern Cape eyagugiswa yizikhukhula, kusho umbiko wezindaba zeDispatch Online.
Imali lena kuthiwa izosetshenziswa ezinhlelweni ezingu-30 zokwelekelela, kusukela kwahlasela izikhukhula ngo-2011, lokhu kuqinisekiswe ngumqondisi obambile eMnyangweni wezokuThutha esifundazweni uSandile Booi nemenenja yoMnyango uCraig McLachlan.
Embikweni woMnyango wonyaka, odedelwe ngenyanga ka-Okthoba, uMnyango wahlawumbisela ukuthi ukulungiswa kwemigwaqo kuzodla u-R1.08 billion.
AbakwaSA National Roads Agency Ltd (Sanral)
bavuma ukuthatha ingxenye engu-4750km yemigwaqo yase-Eastern Cape, yathembisa ukwelekelela ngesamba esingu-R150 million.
UBooi noMcLachlan batshele abezindaba bathi udaba lwama-etolls yilona oluphazamise abakwaSanral, ekuxhaseni kwabo lesi sifundazwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
IsiNguni
Izilimi zesiNguni ziyisiXhosa, isiZulu, isiSwazi kanye nesi Ndebele. Izilimi zesiNguni zikhulunywa eNingizimu Afrika, eZimbabwe naseSwazini.
Igama elithi Nguni lithathelwa kuhlobo lwenkomo ebizwa ngokuthi 'inkomo kaNguni'. Igama elithi Nguni libuye lisetshenziswe ukuchaza abantu abakhuluma lolu limi. Izilimi zesiNguni ziliqenjana lwezilimi ezibizwa phecelezi ngokuthi i' Southern Bantu Languages'. Lezi zilimi zikhulunywa ngendlela ecishe ifane, ngakho uningi lwabantu abazikhulumayo bayakwazi ukuzwana nakuba bekhuluma izilimi ezahlukene. Ochwepheshe kwezezilimi bahlukanisa lezi zilimi zesiNguni ngamaqenjana amabili abizwa ngokuthi i"Zunda Nguni" kanye ne "Tekela Nguni". Izilimi zesiZunda ziyisiZulu, IsiXhosa kanyene siNdebele sasenyakatho Izilimi zesiTekela ziyisiSwati, IsiPhuti, IsiBhaca, IsiHlubi, IsiCele kanye nesiLala


text:
Ubonga abakubo osinde ehlaselwa
2012-11-29 12:02
Durban – Owesilisa waseThekwini ubonga abakubo njengoba esaphila kulandela ukushaywa yizigebengu ngezando zazama nokumnquma umunwe ukuze zithathe indadatho yakhe yomshado.
Umsiki wengqephu yakwaLighting Designer, uDouglas Gordon, 55, utshele iThe Mercury ukuthi ubeyedwa endlini yakhe ngoLwesibili ngesikhathi ehlaselwa abesilisa abane, abasebenzise amathuluzi akwakhe abebekwe budedengu njengoba umuzi wakhe ulungiswa.
Unkosikazi kaGordon ubengekho ehambe nesikole kanti izingane zabo zona zihlala eWestern Cape.
Bazame ukumncisha umoya ngokuthi bamvale ngomqamelo.
Omunye wezigebengu uzame ukumnquma umunwe ukuze athathe iringi yomshado. Kuthe lapho sekuphuma igazi, indandatho yabe isikwazi ukuphuma wabanika.
Izigebengu bezidinwe zigane unwabu njengoba zithole ukuthi bekungekho ngisho isenti endlini ne-safe ibiphethe imiqulu ethile nje kuphela.
“Owesilisa obephethe isibhamu ungitshele ukuba ngiguqe ngamadolo engikhombe emqaleni. Bengicabanga ukuthi sekuyaphela ngami,” kusho uGordon.
Lezi zigebengu zibe sezibaleka ngemoto yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
AmaMPs Athi Ukungaholiswa Kubabuyisela Emuva
Uhulumende ubikwa elesikwelede esedlula isigidi lenxenye amadollar-$1, 6 million, okufanele asibhadale amalunga alelidale.
Zim Parliament
Sithandekile Mhlanga
03.01.2013 19:05
WASHINGTON—
Amalunga edale lephalamende eZimbabwe athi ukwehluleka kukahulumende ukuwabhadala imali yomsebenzi abawuqhubayo sokubangele ukuthi abanye babo behluleke ukubakhona ephalamende ngoba bengela mali yokubhadalela indleko zokufinyelela lelidale.
Ilunga ledale lephalamende elilodwa liphiwa amatshumi ayisikhombisa lanhlanu amadola-$70 ukuza kulelidale okwelanga elilodwa njalo uhulumende ubikwa elesikwelede esedlula isigidi lenxenye samadollar-$1, 6 million, okufanele asibhadale amalunga alelidale.
Uhulumende yena ubikwa esithi akalamali njalo usalindele ukuthi ugatsha lwezemali lumchasisele ngokuthi imali efika inkulungwane lenxenye-$1,500 ephiwe amalunga edale lephalamende ngamunye yakhutshwa njani.
UMnu. Siyabonga Malandu-Ncube omela i Insiza South edale lephalamende utshele uSithandekile Mhlanga weStudio 7 ukuthi imali abayiphiwayo ayiqedanga sonke isikwelede njalo lokhu besebenzisa imali ephuma ezikhwameni zabo ukuqhuba imisebenzi yephalamende.
Ingxoxo LoMnu. Siyabonga Malandu-Ncube


text:
UMalema ngeke abuyele ku-ANCComment on this story
MDU NCALANE
Ebika eseMangaung
UWAYENGUMENGAMELI wophiko lwentsha owaxoshwa kwi-African National Congress kumele akhohlwe wukuthi uyoke abuyiselwe ubulungu bakhe kulo mbutho.
UMnuz Julius Malema (osesithombeni) ushaywe ngesithende yingqungquthela yalo mbutho elindeleke ukuba iphele namuhla eMangaung. Ngisho obhululu bakhe abebeyizithunywa zophiko lwentsha abazange bayithu vu indaba yakhe.
Incwadi ayithumelele uNobhala-Jikelele we-ANC, uMnuz Gwede Mantashe, enxusa ukuba ingqungquthela ibuyekeze isigwebo sakhe, nayo ishaywe indiva. Lokhu bekuyithemba lokugcina kuMalema ukuba kubuyekezwe isinqumo sokukhonjwa kwakhe indlela kuKhongolose.
UMnuz Mantashe, ukuqinisekisile izolo ntambama ukuthi incwadi kamalema ifikile. “Siyitholile incwadi kaMalema futhi ifike ngomhlaka-16 isiqalile ingqungquthela. Le ncwadi ifike ingqungquthela isiyiklamile indima ezohlakulwa. ngakho-ke besingeke sisayifaka ndawo. Udaba lwakhe futhi aluvukanga ngisho ezithunyweni ezethamele le ngqungquthela nokwenza ingaludingidi nhlobo,” kusho uMantashe, uSihlalo weKomidi ebelididiyela le ngqungquthela.
Uqhube wathi ngokomthethosisekelo we-ANC, nenqubo yokuqondiswa kobugwegwe, udaba lukaMalema lwaphela mhlazana ekhonjwa indlela.
“Ngokwenqubo yokuqondiswa ubugwegwe kwa-ANC, isinqumo esithathwe yiNational Desciplinary Committee of Appeasl (NDCA), singujuqu, ngakhoke ngeke usaphinde usibone sikhuluma indaba kaMalema,” kusho uMantashe.
IPhini likaMengameli we-ANC Youth League, osabambe isikhundla sokwengamela lolu phiko, uMnuz Ronald Lamola, uzwakalise ukunengeka kwakhe kuleli sonto ngokufaka incwadi kukaMalema.
“I-ANCYL ibingazi lutho ngodaba lwencwadi efakwe nguMalema. Sizithola siphoqeka manje ukuthi singabe sisaluphakamisa engqungqutheleni njengokwezinhlelo zethu ngoba kuyacaca ukuthi akasalwethembi uphiko njengoba lwalushilo lwathi luyameseka futhi luzoluphakamisa kule ngqungquthela lolu daba,” kusho uLamola.
UMalema ukhonjwe indlela ngasekuqaleni kwalo nyaka emuva kokuba etholwe enecala lokudicilela phansi igama lenhlangano, nokudala uqhekeko kuyona. Udaba lwakhe luqale ukushuba nyakenye kanti ngoJanuwari nonyaka ikomidi lokuqondisa ubugwegwe eliholwa nguMnuz Derrek Hanekom. lamthola enamacala lamgweba kodwa walidlulisela phambili kwi-NDCA eholwa nguMnuz Cyril Ramaphosa, nayo eyathola ukuthi isigwebo se-National Desciplinary Committee sasishaya emhlolweni, yase imkhomba indlela. Abaholi ayethweswe nabo amacala balolu phiko okwakunguNobhala-Jikelele walo, uSindiso Magaqa, nowayengumkhulumeli walo, uFloyd Shivambu, IPhini likaNobhala-Jikelele, uKenoetswe Masenogi, nabanye bona ubulungu babo bamiswa unyaka owodwa umuntu ngamunye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'Someseka kuze kube sekupheleni uMugabe'
2013-01-29 12:01
Cape Town – Isikhulu seZanu-PF eZimbabwe, esifundeni iMatabeleland, uJonathan Nkanyezi, usefunge wagomela ekutheni bazoqhubeka nokweseka uMengameli Robert Mugabe ngisho angaguga aze avithike, kusho umbiko weNewsday ngoLwesibili.
Ekhuluma nabalandeli eHwange, uNkanyezi, uthe uzoqhubeka nokukhankasela ukuthi kwesekwe uMugabe ngisho noma esehamba ngesihlalo esinamasondo.
"Bathi uyikhehla, kodwa thina asikaze sikhulume lutho ngamaxhegu agcwele ebuholini babo," esho.
"Yithi esamqokela kulesi sikhundla.
"Akaze azifake ngenkani lapho ekhona, wakhethwa yithi ngokuthanda kwethu.
"Sizoqhubeka nokumeseka ngenxa yobuholi bakhe. Okwamanje nguyena kuphela umholi ongahola izwe ngempumelelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uyaqhubeka umsebenzi emakhazeni kuGale Street
2013-02-14 16:20
Durban - UMnyango wezeMpilo KwaZulu-Natal, uzichithile izinkulumo ezithi kunesiteleka esiqhubeka emakhazeni kahulumeni akuGale Street, nokuyiwo ahlale ematasa.
Umbiko wezindaba zeNewswatch uthi uNgqongqoshe woMnyango uS'bongiseni Dhlomo, ube nomhlangano nabezindaba ngemuva kokuphuma kwalemibiko.
UDhlomo uthi uMnyango uzolandela izinkinga abasebenzi abakhale ngazo, okuyizinto ezihlanganisa ukungabi sesimweni sezinsiza zokusebenza.
Kubikwa ukuthi kunezidumbu ezingu-30 eziduvile nezingaziwa ukuthi ngezobani.
UDinangwe utshele abezindaba wathi izinkinga ezikhona ziholele ekutheni kube khona izidumbu ezithuthelwa kwezinye izindawo, nokho uthi umsebenzi uyaqhubela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kugwetshwe isigayigayi seqembu lamaSulumane
2013-02-28 16:11
Dhaka - INkantolo yamaCala ezeMpi eBangladesh, igwebe intambo inhloko yeqembu lamaSulumane, kwaqubuka impi nombhikisho edolobheni iDhaka, kwashona nabathize.
Bane abantu abadutshulwe babulawa ngesikhathi kuqubuka udlame, ngemuva kokuthi inkantolo ilahle ngecala uDelwar Hossain Sayedee, oyiphini eqenjini iJamaat-e-Islami, elisolwa ngamacala odlame kusukela ngempi yango-1971.
Umshushisi uSyed Haider Ali, uthe uSayedee ugwetshwe intambo ngemuva kokuthi etholakale namacala okubulala awokucekela phansi impahla kanye nokudlwengula.
Laba kuthiwa babephoqa abantu ukuthi bayeke inkolo yamaHindu, kuze bezokuba ngamaSulumane.
Balinganiselwa ku-20 abantu asebebulewe kusukela kwakhishwa lesi sigwebo mhlaka-21 Januwari.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ISudan ithi yoyo ehlasele emngceleni
2012-11-22 07:54
Khartoum - Amasosha aseSudan aseqinisekise ukuthi ahlasele indawo engasemngceleni waseSouth Sudanese, la kuqhinqe khona amavukela mbuso eDarfur, iSouth Sudan ithi isola iKhartoum, ngalokhu kuhlasela.
"Sihlasele e Al-Regaibat, okuyindawo ebuqamama ngo-40km nenhla nomngcele waseSouth Sudan, ehlehle ngo-10km nenhla neSamaha," kusho umkhumeli wamasosha uSawarmi Khaled Saad, esitatimendeni esibhalwe phansi.
Ukuhlasela lokhu kuletha ukukhathazeka ngezinhlelo zokuphepha kanjalo nokuhanjiswa kukawoyela.
Ngenyanga kaSepthemba abaholi baseSudan nase S Sudan, baba nesivumelwano ekwabe kuhloswe ngaso ukuqeda udlame.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuhlaselwe amabhasi akwaPutco
2013-02-01 14:03
Johannesburg - Umbiko wamaphoyisa aseSilverton uthi abagibeli bahlasele balimaza amabhasi angu-20, angaphansi kwenkampani yakwaPutco, lokhu kwenzeke ekuseni ngoLwesihlanu, eMamelodi.
"Umbiko uthi abagibeli bebelokhu bexhumana nenkampani kukhulunywa ngokunyuswa kwamanani okugibela," kusho okhulumela amaphoyisa uCaptain Jan Sepato.
"Abagibeli kubukeka sengathi bebezwakalisa ulaka lwabo, okungenani angu-20 amabhasi ahlaseliwe."
USepato uthi bekungakaboshwa muntu, uthi amaphoyisa atshalwe endaweni yesehlakalo ukuze ezoqapha isimo.
Uphenyo luyaqhubeka kanti abakwaPutco abatholakalanga kuze bezophawula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Indaba zalamhla ngamafitshane:
UMongameli Robert Mugabe uthi uzaqhubeka ebizele ukhetho ngomnyaka ozayo engagqize qhakala ngesibanga sohlelo lokubunjwa kwesisekelo sombuso esitsha ngoba bekhona abangafisi ukuthi loluhlelo luphutshwe masinyane.
Umphathintambo wogatsha lwezamanzi uSamuel Sipepa Nkomo uqhubeka ebambisa abantu bakoBulawayo ilitshe ngamanzi avela edamu leMtshabezi. Amakhansila akoBulawayo athi azaqhubeka emlandelela ngoba izithembiso zokuphutsha kohlelo lokuletha amanzi eMtshabezi koBulawayo sezinengi kodwa impumela kayibonakali.
Ibandla leMDC ekhokhelwa nguWelshman Ncube seliphike imbiko evela kuMDC-T ethi kulamalunga alo ahlukuluza uKhansila kaward 23 eNkayi emthembisa ukumbulala. Umgcinisihlalo weMDC esabelweni senhla yemaNdebeleni uJelous Sansole uthi uBrenda Mpofu obikwa ehlukuluzwa waxotsha kudala ebandleni elikhokhelwa nguNcube njalo akulamuntu ongazikhathaza ngokumlandelela.
Izakhamizi zakoBulawayo ziqhubeka zilahlela ingcekeza endaweni ezingekho emthethweni. Amakhansila alelidolobho athi sekumele kuqiniswe imikhankaso yokuhlanzeka kwalelidolobho ngoba umanisipala uthwele nzima ekubutheni ingcekeza kanye ngeviki emalokitshini. Kusenjalo ikhansili ithi kayilangcebo zokwandisa iholo lalabo abathanyela emalokitshini.


text:
Uchaze abaningi uJuju ohlelweni lomsakazo
2011-03-31 10:50
Johannesburg - UJulius Malema ubashiye bengayivali imilomo abalaleli beMetro FM izolo ngesikhathi eshayela uhlelo lwantambama nomethuli wezinhlelo kuLive, uMinnie Dlamini, kubika iSowetan.
Laba bobabili basebenze kahle ndawonye njengoba bekungathi sebeneminyaka besebenza emdakazweni.
Amahora amathathu wonke, abalaleli bebengazisusi izindlebe kulolu hlelo.
UMalema ubehlelwe ukuthi uzoshayela lolu hlelo no-Uyanda Mbuli, kodwa ke wathi ngeke asaphumelela ngenxa yokuthi kukhona amatasa ngakho emsebenzini.
Phakathi kwabanye abaxoxisane nabo kubalwa uNgqongqoshe wezeidlalo uFikile Mbalula, nokhulume ngendaba engundabuzekwayo yokushisnthwa kwegama leqembu lebhola lezinyawo lesizwe, iBafana Bafana.
Abantu baluthokozele kakhulu lolu hlelo njengoba bekufakazeleka ezinkundleni zokuxhumana ezifana noFacebook noTwitter.
- News24


text:
Akuphelile ngawe - Owaphindaphinda u-matric
2013-01-03 15:02
Cape Town - UGoodman Phila Mbatha , 27, waseNtuzuma wafeyila u-matric wakhe kwaze kwaba kathathu ewuphinda, evuka nsuku zonke efunda esikoleni sasemini.
Uthi njengoba kudedelwe imiphumela kamatikulestsheni, uthanda ukumisa idolo laba abangenzanga kahle:
"Inhloso enkulu engabe nginayo ngokuphindaphinda umatikuletsheni wami, kwabe kuyisifiso sokugcina ngiyinto engcono emphakathini wangakithi onesibalo esiphezulu sabantu abangafundile nabangasebenzi."
Namhlanje uMthiya usebenza njengemenenja kwenye yezinkampani ezinkulu kuleli. Uthi nakuye kwakunzima ukwamukela ukufeyila, ikakhulu ngoba nabantu babengazibekile phansi bemhleka.
“Ukuhlehla kwenqama wukuthatha amandla. Akulahlwa mbeleko ngakufelwa,” lokhu yikona engingakutshela abantwana abangaphumelelanga ngonyaka ofile.
“Abanye babeze bakhulume kimi ngqo, bethi ngendlela engifeyila ngayo ngophuma esikoleni sekuhlalwa kosofa be-leather.”
“Qhubekani bantakwethu, unyaka ka-2013 nawo usayithuba lokuthi nenze kangcono,” egcizelela.
Impilo yethu bafowethu nodadewethu isekelwe yiwo umatikuletsheni ngoba uyakhona ukuncengancenga okungamatoho uma uzimisela, ekugcineni uya kude nempilo.
Sika iphethini kweyami indlela engiyihambile, ngeke uzisole.
Yenza njengoba wenza uma udla ungasuthanga, angithi ulokhu ubuyela ebhodweni ugcine usuthile!
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UThulani uncintisana neziteshi ezinkulu
INANDA 88.4 FM iseqophelweni eliphezulu. Uma ulalele lo msakazo ungaze ufunge ukuthi ulalele eminye yemisakazo engenisa inzuzo esezingeni likazwelonke. Kodwa uhlelo oluncintisana ncamashi nezinhlelo zemisakazo engenisa inzuzo futhi engikholwa ukuthi luyayidlula eminye imisakazo, olukaThulani Zondi olungena ngo-3 kuya ku-6 ntambama kusukela ngoMsombuluko kuze kube uLwesihlanu.
Akungimangazanga ukuzwa uThulani ethi unesifiso sokusebenza kwi-East Cost Radio, Metro FM noma i-5 FM. Uma uvula iNanda 88.4 FM ngesikhathi sakhe uze ufunge ukuthi ulalele eminye yale misakazo.
Uthe uhlelo lwakhe ulubiza nge-T Junction, ngoMsombuluko ngo-3:20 uba nesigaba asibiza nge-Rapid Rewind lapho edlala khona iculo lakudala, ngo-3:30 kuba namanqampunqampu. Unesigaba esifanayo nesikaDudu Khoza woKhozi FM esithi, what in what out ngo 3:40, ngo-3:50 kune-comedy jam session, kulesi sigaba udlala amahlaya, ngo-4:00 kuba nezindaba ezigcwele.
Ngemuva kwazo unesigaba asibiza nge-4 by 4 at 4 after 4, umlaleli uyafona acele izingoma eziwu-4 abe esekhonza kubangani abawu-4. Ngo 4:30 kuphinde, kube nezindaba ezingamanqampunqampu, ngemuva kwazo ubuza abalaleli ukuthi bawazi kangakanani umculo, esigabeni asibiza ngokuthi, how well do you know your music, uhlanganisa amaculo ahlukene abe esebuza abantu ukuthi imaphi amaculo akhona kuleli alidlalile. Ngo-5:05 kuba khona isigaba asibiza nge-T Junction Chatroom, abalaleli bayafona bakhulume noma ngabe ingani abafuna ukukhuluma ngayo.
Uhlelo uluvala nge-Retro Mix lapho okuba khona u-DJ odlala umculo imizuzu engu-30 lube seluyaphela uhlelo.
NgoLwesibili ukhuluma ngezinto ezithinta ezempilo, kunesigaba esibizwa nge-Youth Aids.
Ngo-Lwesithathu kunesigaba esibizwa nge-on the couch.
NgoLwesine ukhuluma nabaculi abahlukene adlale izingoma zabo.
NgoLwesihlanu zisuke ziwa kuwumculo ohamba phambili.
UThulani usebe ngumsakazi iminyaka eyisishiyagalombili.
Uke waba nakwiDurban Youth Radio eside isikhathi. Uthi uzifela ngabasakazi abafana noDJ Fresh, Vusi Letsoalo, Just Ice, Chilli M, Makhosi Khoza noPhat Joe athe ibona abamgqugquzelayo.
Uma ezipholele ulalela umculo weR&B, House, Kwaito neminye kanti uhlala khona eNanda.


text:
Kuboshwe "obendiza" ngemoto
2012-12-14 16:26
Johannesburg - Kubanjwe umshayeli wemoto obeshayela ngesivinini esingu-228km/h, emgwaqeni u-N4, eMpumalanga, kusho uMnyango wezokuPhepha koMphakathi esifundazweni.
"Uthwese icala lokushayela budedengu, wagqunywa esiteshini samaphoyisa eNgodwana," kusho okhulumela amaphoyisa uJoseph Mabuza.
Umsolwa ubehamba ngemoto eyi-BMW, uzovela ngaphambi kweNkantolo yesiFunda eNgodwana, ngoLwesibili.
UNgqongqoshe woMnyango uVusi Shongwe uthi ukuboshwa kwalo mshayeli kuzothumela umlayezo oqinile kulaba abaphula imithetho yomgwaqo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ilahlekelwe iLimpopo - Undunankulu
2012-11-12 16:25
Johanneburg - Ukufa kulahlekisele isifundazwe iLimpopo kanjalo nebhola lonkana likanobhutshuzwano ikhono elimangalisayo, kusho uNdunakulu wesifundazwe uCassel Mathale, ngoMsombuluko, ngemuva kokuthi kushone abadlali bebhola abane.
"Ukufa sekuphindile futhi kwathatha abadlali abancane abanekhono, bekusafanele bazobonakalise. Sengathi bengalala ngokuthula," kusho uMathale esitatimendeni.
Abadlali bebhola abane bashonile engozini yomgwaqo ngesikhathi imoto ebebehamba ngayo ishayisana neveni, ngeSonto ebusuku.
Bashona laba nje, kungekudala kushone umelekeleli womqeqeshi weBafana Bafana uThomas Madigage, naye odabuka eLimpopo, imoto kaMadigage yaba sengozini yomgwaqo ngaseBurgersfort, ngenyanga eyedlule.
"Kumele sihlale siqaphele emgwaqeni, siqinisekise ukuthi yonke imithetho yomgwaqo iyalandelwa futhi singabashayeli siyahloniphana," kusho undunankulu.
UNgqongqoshe woMnyango wezemiDlalo uFikile Mbalula, naye uzwakalise ukuphoxeka ngokushona kwalaba badlali wathi iNingizimu Afrika ilahlekelwe.
“Ngithanda ukudlulisa amazwi enduduzo emindenini elahlekelwe kanjalo nakwiPolokwane City Football Club, sengathi bengaqina ngalesi sikhathi esinzima. Abalimele nabo sengathi bengalulama ngokushesha," kusho uMbalula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
U-VV wayengatholani kahle nabadlali - Bobby
2012-11-16 10:02
Johannesburg - Imenenja yeKaizer Chiefs uBobby Motaung ukholelwa ekutheni uVladimir Vermezovic 'wayenganaso isandla nokuzwana nabadlali' nokungenzeka ukuthi yikho okwadala izinkinga ngesikhathi ephethe.
U‘VV’ waxoshwa ngesikhathi kuphela isizini edlule ngemuva kokuhluleka ukuholelal iqembu ekutheni liwine isicoco.
Ukuthatha izintambo kukaStuart Baxter sekuze nomehluko omkhulu impela njengoba amaKhosi ezihola zonke ohlwini lweligi ngemuva kwemidlalo eyishumi.
“Angifuni ukuthi uVladimir Vermezovic ungumqeqeshi ongenahlonze,"
kucashunwa u‘Bobsteak’ kuSowetan.
"Kodwa umsebenzi wokuqeqesha unzima futhi uyadida ngakho kubalulekile ukuthi kube khona ukuzwana phakathi komqeqeshi nabadlali."
IChiefs yasayina abadlali abaningi abasha, kodwa uMotaung uthi abadlali ababesebenza noVermezovic benza umsebenzi oncomekayo ngaphansi kukaBaxter.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
From Community Memory
Izisho zifana nobuciko ekukhulumeni ulimi
lwesiZulu. Injongo yabo lobubuciko ukunandisa nokunonga nokunothisa ulwimi
lwesiZulu. Isisho into enomqondo ojulile nedinga ukuhlaziywa uma isishiwo
ngenxa yokukekela kwayo. Sisithola sigigiyela, singayigaguli into njengoba
injalo njengokuthi: “ukubamngwa nezibi” lokho kusho noma kuhlonishiswa ukugula
kakhulu kumuntu ogulayo. Ukujula kwaso futhi sike sibe nokushuba okuthize
kwezifenqo: “Ukudliwa izindunduma” lokho kushiwo kumuntu owabhungukayo ekhaya
noma endaweni aziwa kuyona kakhulu. Ukunyamalala kufenqeziswa nokudliwa, bese
izintaba zifaniswe zona nezindunduma.
Indlela ezwakalisisayo yokuchaza isisho
ukusiqhathanisa nesaga. Isisho siyibizana lamagama angaqedi noma anganikezi umqondo
ogcwele. Ngalamazwi siqonde ukuthi akusiwo umusho ophelele ongazimela wodwa.
Isibonelo; “Ukubola amathumbu” lapha umqondo ogcwele ungawuzwa kahle emshweni
uma sithi, “Azinanhlonipho izingane zalomama walaphayana, zonke ziyimidlwembe,
akazalanga wabola amathumbu” Lapha kuyakhanya umqondo walesi sisho uma
sekunomusho ogcwele naso sisetshenziswa kulowomusho.
Izisho nencazelo zazo
- Amanzi amponjwana - Utshwala (ikakhulukazi obesintu)
- Abafana boqunga – Imikhovu
- Imbuzi igudla iguma - Ukufuna into kodwa umuntu
angaphumeli obala ngaleyonto ukuthi uyayifuna
- Insakavukela umchilo wesidwaba - Into
eyenzeka nsuku zonke
- Iziduli zabasali - Into eningi kakhulu
- Ukubamba indlela - Ukuqala ukuhamba,
ikakhulu uhambo olude
- Ukubambisa udonga - Ukukhohlisa noma
ukulindisa isikhathi eside ungaqhamuki
- Ukubangwa nezibi - Ukugula kakhulu
- Ukubeka isandla - Ukushaya omunye umuntu
- Ukubeka uhlangothi - Ukulala
- Ukubhekwa yisambane - Ukuba neshwa
wehluleke kokufunayo
- Ukubhonga emswanini - Ukukhala
kungenakusiza, noma izinto sezize zonakala
- Ukubola amathumbu - Ukuba nabantwana
abaluhlupho, abangasizi ngalutho
- Ukubuya ulambatha - Ukungaphumeleli entweni
obuyisukele phansi uthi uzoyizuza
- Ukucasha ngehlamvu njengenkawu - Ukwenza
izaba nje ezingasho lutho, kubonakala ukuthi usephutheni
- Ukucela empunzini - Ukubaleka
- Ukuchitheka kophoko - Ukonakala kakhulu
kwezinto
- Ukudla udaka - Ukuhlupheka, umuntu alambe
into azoyidle ingekho
- Ukufakana imilomo - Ukuxoxa, noma
ukubonisana ngodaba olujulile.*Ukugaqela eziko - Ukuziyisa engozini.
By: Mbusiswa Zuma


text:
Angeke adlale uDaniels kowePirates
2012-11-07 10:01
Johannesburg - Umdlali wasemuva weMamelodi Sundowns uClayton Daniels, uzophuthwa ngumdlalo wezakhe ne-Orlando Pirates, njengoba emisiwe ukudlala.
Abezindaba zeKickOff.com babike ukuthi uDaniels angeke abonakale emdlalweni wangoLwesithathu ebusuku ozobanjelwa eLoftus Stadium ngo-19:30.
AmaBrazilians alele endaweni ka-15 ohlwini lweligi, asedlale imidlalo eyisishiyagalombili, iBhakabhaka lona lilele endaweni yesine ohlwini.
ISundowns isingenelwe ngamagoli ayisishiyagalombili emidlalweni engu-8 kwathi iPirates yona yangenelwa ngamagoli ayisithupha emidlalweni efanayo.
Uma kubhekisiswa izibalo kusukela ngonyaka ka-1985, amaqembu lawa asehlangane izikhathi ezingu-55, amaBrazillians anqoba imidlalo engu-23 kwathi iPirates yanqoba engu-16.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UMalema uvikele i-ANC
2012-11-26 08:21
Johannesburg - Umengameli we-ANCYL owaxoshwa uJulius Malema uvikele i-ANC ngodaba lokudilizwa kwezindlu eLenasia, wasolwa uMnyango wezeziNdlu eGauteng ngalokhu.
UMalema utshele izakhamuzi zaseLenasia ngaphandle kweNkantolo eNkulu yaseGoli ukuthi bangagxeki i-ANC ngokudilizwa kwezindlu ngenxa yokuthi uhulumeni uyena othathe isinqumo sokucekela phansi izindlu zabo.
Lokhu bekungemuva kokuthi uJaji Phineas Mojapelo ekhiphe isinqumo sokuthi kumiswe ukudilizwa kwalezi zindlu.
UMojapelo uphinde waqhuba ngokuthi izinhlaka ezithintekayo kulolu daba kumele zihlale phansi zilulungise kuze kuba zilungela ukuvela ngaphambi kwenkantolo.
ISouth African Human Rights Commission yayisa uNgqongqoshe wezokuHlaliswa kwaBantu uTokyo Sexwale enkantolo ukuze kumiswe ukudillizwa kwalezi zindlu ekuthiwa zakhiwe emhlabeni kahulumeni ngokungemthetho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Luphelile unswinyo lwenyama yase-KZN
2011-04-19 16:50
Durban - UNgqongqoshe wezoLimo uTina Joemat-Pettersson usememezele ukuthi luphelile unswinyo lwemikhiqizo yenyama obelubhekiswe enyakatho neKwaZulu-Natal, wathi ubhedukane wamatele kuleya ndawo usulawulekile, kubika i-East Coast Radio.
Evula inkulumompikiswano ePhalamende ngohlahlo mali loMnyango wakhe, utshele amalungu ePhalamende ukuthi kugonywe izinkomo ezingu-64 000 kuleya ndawo.
"Singamemezela namhlanje ukuthi siyaluphakamisa unswinyo lwemikhiqizo yenyama kulezo zindawo ebezithintekile.'
Kodwa-ke, ukunyakaza kwalezi zilwane kuleya ndawo akukavunyelwa.
"Izilwane eziphilayo akumele ziphume kuleya ndawo."
UMnyango wezoLimo wamemezela ukubheduka kwesifo samatele enyakatho neKwaZulu-Natal ngoFebhuwari kulonyaka, kwase kuba nezimvimbamgwaqo ukuqapha ukuphuma nokungena kwalezi zilwane kulezo zindawo ezithintekayo.


text:
WASHINGTON DC—
Amapholisa athi kufe abantu abangamatshumi amathathu lane, 34 engozini zomgwaqo ensukwini ezintathu ezedluleyo.
Omunye wabafileyo ngobengumqeqetshi weqembu lenguqu eleChicken Inn umuyi uAdam Ndlovu, yena owake wadla ubhedu emdlwalweni lo edlalela iqembu lesizwe elabafowabo uPeter loMadinda ngensuku zabo.
Amapholisa athi sokulezimota ezinengi kakhulu elizweni, okwenza kubelula ukuthi ingozi zenzeke.
Isikhulumeli samapholisa abona ngokuhamba kwezimota uInspector Tigere Chigome utshele iStudio 7 ukuthi baphakathi komkhankaso wokukhuthaza abatshayeli ukuthi batshayele ngonanzelelo.
UNtungamili Nkomo weStudio 7 uxhume ilunga ledale lephalamende uMnu Albert Mhlanga yena okukomidi yeTransport and Infrastructural Development. UMhlanga uthi uhulumende kenzi imizamo eyaneleyo yokulungisa imigwaqo.
Ingxoxo LoMnu Albert Mhlanga


text:
Qaphelani umkhonyovu - Sabric
2012-08-15 12:02
Cape Town - Abakwa South African Banking Risk Information Centre (Sabric), sebevundulule umkhomyovu ogilwa ziyigilamkhuba zisebenzisa omakhalekhukhwini.
AbakwaSabric bathi izigebengu zilutha kakhulu laba abadayisa okuthile, kuthiwa zithumela umlayezo ongamanga kumakhalekhukhwini othi imali isikhokhiwe.
Abathengisi kuthiwa abasoli lutho ngemuva kokungena komlayezo bese bededela impahla, isikhulu kwaSabric uSusan Potgieter uthe abantu kumele baqinisekise uma bethola imilayezo.
“Uma uthola umlayezo, kumele uqale ebhange uqinisekise ukuthi imali ingenile.”
UPotgieter uthe namanje ubugebengu obuhlobene ne-Internet Banking busalokhu buphezulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ugwetshiwe odlwengule unina edakiwe
2012-10-03 08:30
Mlondi Radebe, The Witness
Durban - Indoda, 30, igwetshwe iminyaka engu-12 ibhadla ejele yiNkantolo yesiFunda eMgungundlovu ngokudlwengula unina, 55, icwile ezinkambeni zikaFaro ngempelasonto.
Le ndoda yaseSweetwaters, nengeke ikhishwe igama layo ukuze kuvikeleke umama wayo, ilivumile icala yathi yayeqiwe wutshwala futhi yayingaqondile ukuzwisa umama wayo ubuhlungu.
“Ngangena endlini ngemuva kokuthi engivulele, ngamphushela phansi ngase ngiyamdlwengula."
Le ndoda ithe iyazisola kakhulu yase icela inkantolo ukuba ibe nozwelo uma seyehlisa isigwebo.
Umshushisi woMbuso uSipho Thwala uthe ukudlwengulwa kwehlisa isithunzi salowo osuke edlwenguliwe.
- Landela
IzindabaNews24 kuTwitter
- The Witness


text:
Umphakathi udacaze udoti emzini wekhansela
2013-02-21 10:02
Johannesburg - Umphakathi wase-Orange Farm obukade uwotha ubomvu, uthathe udoti wayowudacaza emzini wekhansela lewadi uLindelwa June Nhose, kusho umbiko wangoLwesine.
IPhephandaba iThe Star libike lathi umphakathi ububhikishela ukungaqoqwa kukadoti, ukhale ngokuthi udoti wagcina ukulandwa mhlaka-16 Disemba.
Babe sebehudula imigqomo bafike bayithululela emzini wekhansela ngoMgqobelo, kwathi ngoLwesibili, laba abaqoqa udoti bawulanda.
Umgqugquzeli wombhikisho uPule Semahla uthi bakhuluma nemenenja yakwaPikitup eyabatshela ukuthi kufe iloli elilanda udoti, uthi babe sebexhumana nehhovisi elikhulu, lona elathi belingazi ngale nkinga.
"Ngesikhathi sikhuluma nekhansela ngale ndaba, laba nokwedelela, sibe sesiziphendulela."
Ayiphumelelanga imizamo yephephandaba yokuthola abakwaPikitup.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ukuhlehla kwenqama ukuthatha amandla - Appiah
2013-02-07 12:03
Nelspruit - IGhana ime isibindi ngemuva kokukhishwa kabuhlungu kumaSemifinal e-2013
Africa Cup of Nations (Afcon), yathi nakanjani izoqhubeka nokuzimisela ekwenzeni ngcono ikusasa layo.
AmaBlack Stars akhishwe yiBurkina Faso ngo 3-2, sekushaywa ama-penalty, ngemuva kokuthi umdlalo ubuphele zibambene ngo 1-1.
Umqeqeshi weGhana uKwesi Appiah uthe yize noma kubuhlungu kodwa ukuhlehla kwenqama akusikho ukubaleka kodwa kuwukuthatha amandla.
"Ngicabanga ukuthi wonke umqeqeshi ufuna ukuhluleka ezamile, wonke umuntu ufuna ukunqoba," kusho u-Appiah ngoLwesithathu ebusuku.
"Sengiqalile ukuhlanganisa isikimu, ngibheka indlela abadlali abadlala ngayo. Kukhona nabadlali abasebancane."
Ukaputeni weqembu u-Asamoah Gyan uncome umqeqeshi wakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
BULAWAYO— UNothando Sibanda intathelizindaba yeStudio 7 ekoBulawayo ubika ukuba sokwedlule iminyaka eyisikhombisa amazwe angezansi kwezwekazi leAfrica avumelana ukulinganisa amathuba abesifazana edale lephalamende, ukuze inani labo lilingane lelabesilisa kube yi 50/50. Kodwa inhlanganiso yeGender Links ithi amazwe la, agoqela iZimbabwe, akasoze akwenelise lokhu kusiya fika umnyaka ka 2015.
Amazwe la avumelana ngomnyaka ka 2005 ukuthi lokhu kulinganiswa kwamathuba kunhlangothi zonke zempilo ezithatha izinqumo ezimqoka kube sokwenziwe lapho kusiya fika umnyaka ka2015. Inhlanganiso ye Gender Links ithi kuyadanisa ukubona ukuba isimo siqhubeka sisiba sibi ngamandla endaweni yokuthi kube lenguquko.
Inhlanganiso le ithi nxa icubungula izehlakalo emazweni la, kuvela ukuba amazwe amane asemuhlubulweni lo owezansi yezwekazi leAfrica, yiwo kuphela azenelisa ukufikisa inani lamatshumi amane ekhulwini-40% labesifazana kunkokheli kwezombusazwe. Okulinani eliphansi kwesilinganiso sokungamatshumi amahlanu ekhulwini-50% elidingekayo.


text:
Livivela iVodacom Durban July iGagasi 99.5 FMComment on this story
SIZWE BLOSE
SEWUQALILE ukuvunguza umoya wesasasa lomjaho wamahhashi oba minyaka yonke iVodacom Durban July, ozoba ngoJulayi 7, eGreyville eThekwini.
Lo mjaho awugcini ngomjaho wamahhashi kodwa ubuye uhambisane nemfashini nobumnandi obusuke buthe chithi saka.
Isiteshi saseKZN iGagasi 99.5 FM sithembisa lukhulu kulo nyaka njengoba sithi sizobe siphethe ubumnandi obungasukumi phansi.
UVukile Zondi ongumphathi wezinhlelo kulo msakazo uthe iGagasi lizoguqula iTheku ngaleyo mpelasonto yobumnandi (Julayi 7) kwazise eminyakeni edlule belingabi nayo imicimbi yobumnandi ebalulekile kubathandi bobumnandi.
“Uzokhumbula ukuthi eminyakeni edlule bengisebenzela imisakazo ebeyenza iTheku lime enjenge-YFM ne-5 FM, namanje njengoba sengikwiGagasi FM kuzobe kukhulunywa ngomcimbi esiwenza ne-Afrotainment nabakwaMTN,” kusho uVukile.
Lo mcimbi abazowenza ngokuhlanganyela nabe-Afrotainment ubizwa nge-Fact Durban Rocks.
UVukile uthe kuzoba khona i-pre party ne-after party waveza ukuthi lo msakazo uzoba netende lawo ngosuku lomcimbi.
IFact Durban Rocks izoba sePeoples Park, eMoses Mabhida ngo-Julayi 7.
Kulo mcimbi kuzobe kuboshelwe abaculi noDJ abaseqophelweni eliphezulu okubalwa kubona uDJ Tira we-Afrotainment ehlanganisa lo mcimbi, Big NUZ, AKA, MiCasa, Sizwe Dhlomo, Bharr, Black Motion, Liquideep, DJ Sox , DJ Zinhle, Joocy, Happy, L’vovo, Siyanda, Shota, DJ Kent, Teargas, Spikiri, Mahoota vs Vetkoek, Zakwe, DJ Cndo, Thandolwethu, Oros, DJ Masiya nabanye. Amathikithi ale ndumezulu yomcimbi atholakala e-computicket.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe amaphoyisa mbumbulu
2012-09-21 16:32
Johannesburg - Amadoda amahlanu akhalelwe ngamasongo kaSigonyela ngesikhathi ebanjwa ezama ukuzenza amaphoyisa e-Edenvale, e-East Rand.
Okhulumela amaphoyisa uCaptain Kabelo Marumo uthe abasolwa baseminyakeni ephakathi kuka-27 no-38, ubudala.
Abathathu baboshwe ngesikhathi amaphoyisa emisa imoto ethize ebibonakala isolisa ingenazo izinombolo, abalisa abatholakale phakathi bebegqoke umfaniswano wamaphoyisa bewushaye waphelela futhi benezigqebhezana ezibachazayo ukuthi bangobani.
Umsolwa wesine ubanjwe esendaweni yokudla e-Edenvale, amaphoyisa alandele umkhondo kwagcina kuboshwa umsolwa wesihlanu.
Laba babanjwe nezibhamu ezingekho emthethweni kanye nezinhlamvu kanjalo nezinye izinsiza zamaphoyisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akucaci kahle ngoMagaqa
2013-01-30 10:02
Johannesburg - Izingxoxo zokuzama ukubuyisela uNobhala Jikelele we-ANC Youth League owamiswa uSindiso Magaqa, azikubeki kucace ukuthi yisiphi isikhundla azongena kuso.
Ngesonto eledlule uMagaqa uhlangane noNobhala Jikelele weqembu uGwede Mantashe, kwadingidwa ngesikhundla akade esiqhoqhobele ngaphambi kokuthi amiswe.
Bobabili onobhala bavumile ukuthi kube nezingxoxo kodwa bangadalula okuningi.
Iphephandaba iSowetan lithi uMantashe utshele uMagaqa ukuthi kukhona amalungu angafuni ukuthi abuyele kulesi sikhundla, athi afuna agcine ngokuba yilungu.
UMengameli woPhiko obambile uRonald Lamola, uthe yonke imibuzo ayibhekiswe kuMantashe.
UMagaqa wamiswa emsebenzini kanye noMengameli woPhiko uJulius Malema, owagcina ngokuxoshwa, kanye nomkhulumeli wophiko uFloyd Shivambu, owamiswa iminyaka emithathu.
Yize noma emisiwe uMagaqa, usalokhu engumngani noMalema.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uhoxisiwe uBenni kowe-Afcon
2012-12-28 08:23
Johannesburg - Umgadli we-Orlando Pirates uBenni McCarthy nalowo odlalela iKaizer Chiefs u-Eric Mathoho bahoxisiwe esikwatini seBafana Bafana esizodlala kowe-African Nations Cup ngenxa yokulimala.
Ngokombiko we-soccerladuma.com, la badlali bobabili ngeke babe yingxenye yesikwati esizilolonga e-Orlando Stadium ngoDisemba 27 kuya ku-29.
Isikwati sikaGordon Igesund sinabadlali abangu-31 okwamanje kanti ngoDisemba 30 bazobe sebaziwa abangu-23 abazodlala kule midlalo ezoba kuleli ngoJanuwari.
UMcCarthy kuthiwa uhlushwa ngumsipha kanti uMathotho yena wathola ukulimala edolweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Intandokazi ifana newozawoza kwabesifazane asebeke bayihambelaComment on this story
LUNGI LANGA
UNGAFUNGA ukuthi abesifazane abahambela umcimbi weSolezwe, Intandokazi Women’s Club ngabantu abakade bazana kanti abanye babo basuke bebonana okokuqala bese bengabe besahlukana, kepha okunye ngabo wukuthi kabaphinde bahlukane nalo mcimbi.
Izintandokazi ezintathu ezingothisha, uNksz Sonto Chamane (51) waseMariannridge, uNkk Sonto Chalufu (51) wasenkabeni yeTheku noNksz Nosisa Thobela (50) waseMlazi kwa-W, bathi abasoze bahlukana neNtandokazi.
Baneminyaka engaphezu kweyisishiyagalombili behambela lo mcimbi kanti bawulandela noma ngabe ukuphi nesifundazwe.
Uhleka kancane uNksz Thobela uma echaza ukuthi baqala kanjani ukuhamba imicimbi yeNtandokazi esibe yingxenye yempilo yabo abangasakwazi ukuphila ngaphandle kwayo.
Uthi yena wafakwa ngumngani wakhe abakhule naye, uNksz Chamane emicimbini yeNtandokazi.
“Sibe sesihlangana noSonto Chalufu sase siba ngabangani abangahlukani kusukela lapho. Manje sesiyazi, sibheka ukuthi omunye umcimbi olandelayo ukuphi bese sithenga amathikithi ethu, senze amalungiselelo okuwuhambela ngisho noma ngabe ukuphi,” kusho uNksz Thobela.
Kusukela baqala ukuhambela Intandokazi bathi awukho osuke wabaphutha futhi kabazimisele ngokuthi kube khona oyobaphutha esikhathini esizayo.
UNksz Chamane uthe bafunda lukhulu futhi bathola ithuba lokwazana nabantu abahlukene.
“Sifunda lukhulu uma size kulo mcimbi ngoba konke okusuke kwenziwa kuyahluka ngaso sonke isikhathi. Akugcini ngokuthi sihambe nezimfundiso zakhona kepha sigoduka sithole abangani abasha njalo kanti futhi kusinika ithuba lokutholana nabanye abantu abanemicabango efanayo nabenza umsebenzi esiwenzayo,” kuchaza uNksz Chamane.
Bakhuthaza abanye besifazane ukuthi bangadembeseli ukuhambela lo mcimbi njengoba bethi bona kuyimanje sebezitshelile ukuthi bayaya kolandelayo ngo-Okthoba kulo nyaka yize kungakashiwo ukuthi uzoba kuphi.
Bathi abahambela lo mcimbi bayanda ngoba sebebaningi abesifazane abawuhambelayo uma beqhathanisa nesikhathi besaqala ukuwuhambela ubanjelwa eRoyal Hotel.
UNksz Zandile Nembe oyiMarketing Executive yeSolezwe uthe bayakubonga ukwethembeka kwalezi zintandokazi kulo mcimbi ngoba bawuhambe kusukela uqala kuze kube manje.
“Siyakubona ukuzinikela kwabo ngoba bebelokhu bekhona kusukela waqala nami ngafika ngatshelwa ukuthi kukhona lezi zintokazi ezingasali kulo mcimbi,” kusho uNksz Nembe.
Ubonge bonke abanye abahambela lo mcimbi njengoba ethe zikhona nezinye izintandokazi ezilokhu ziwuhambela, wakhuthaza nabasaqala ukuthi baqhubeke nokuwuhambela.
Phakathi kwabaxhasi balo mcimbi kukhona abakwa-Inecto, Spekko Rice, Ithala naboMnyango wezoBulungiswa KwaZulu-Natal.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uthole ubheyili owadala ingozi yomgwaqo
2013-01-28 16:32
Johannesburg -
Inkantolo yeMantshi yaseMankweng, imnike ibheyili owesilisa obhekene necala lokubulala abadlali bebhola abane, abashona kwehla ingozi yomgwaqo, kusho amaphoyisa aseLimpopo.
Umsolwa uJames Mahlodi, 36, unikwe ibheyili ka-R2000 kanti uzobuyela enkantolo mhlaka-22 Febhuwari, kusho okhulumela amaphoyisa uConstable Moses Molepo.
UMahlodi ubhekene namacala ahlanganisa awokubulala, ukushayela budedengu, ukushayela ephuzile kanye nokuphazamisa ukusebenza komthetho.
Kuthiwa lona washayisa itekisi eyabe ithwele abadlali bePolokwane City Football Club.
Itekisi yalala amankeyane, yase ishayiswa yibhasi eyabe ithwele amalungu ebandla iZion Christian Church, kulesi sehlakalo kwashona uKhomotso Mpaketsane, Mojalefa Mphuthi, Koketso Takalo noBenjamin Nthete.
Ngesikhathi uMahlodi eboshwa, waqamba amanga watshela amaphoyisa ukuthi igama lakhe nguSammy Maepa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uzobuyela esimweni umnotho - Morsi
2012-12-31 14:28
Cairo - Umengameli waseGibhithe uMohammed Morsi uthi unamathemba okuthi umnotho wezwe lakhe uzosimama eiznsukwini ezizayo, njengoba kuqalwe uhlelo olusha oluzobhekana ngqo nezomnotho othanda ukufadalala.
Ngenyanga eyedlule iGibhithe igubuzelwe yizibhelu ezihlangene nezombusazwe, lokhu kuholele ekwehleni kakhulu kwamandla edola.
"Umnotho uzobuyela esimweni esejwayelekile," kusho uMorsi ngesikhathi ekhuluma nabezindaba.
Noma isimo singesihle okwamanje, kodwa sizobuyela kwesejwayelekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
Kushone abantu kuwa ibhilidi eGhana
2012-11-07 16:16
Johannesburg - Ibhilidi elinezitezi eziyisithupha eliyinxanxathela yezitolo liwile enhlokodolobha yaseGhana, i-Acra, bathathu abantu asebeqinisekiswe ukuthi bashonile, balinganiselwa ku-50 abasebenzi ekukholakala ukuthi bavalelekile.
Omunye wabasebenzi, ongathandanga ukuthi kudalulwe igama lakhe, uthi balinganiselwa ko-50 abantu ekukholakala ukuthi bavalelekile, uthe akanaso isilinganiso sabathengi.
Ilungu lomndeni elikhona endaweni yesehlakalo, belilokhu lizama ukufonela othize ekukholakala ukuthi ungomunye wabavalelekile.
"Indodana yami! indodana yami! indodana yami izofa, nguye kuphela indodona yami," kukhala owesifazane endaweni yesehlakalo.
Intatheli yezindaba ze-AFP, ibone abantu abane betakulwa bekhishwa endaweni yesehlakalo, okwamanje akukakazeki ukuthi kube yini imbangela yokuwa kwenxanxathela yezitolo iMelcom.
UMengameli wezwe uJohn Dramani Mahama, uthumele umlayezo ngeTwitter, ekhalisa izihlobo nabangani.
"Imikhuleko yami inemindeni yabasebenzi, abathengi kanye nabo bonke abanye ekade bekhona kuwa ibhilidi," kusho umlayezo.
– Landela IzindabaNews24 kuTwitter
(@IzindabaNews24).


text:
True Jesus Church
i-True Jesus Church lisonto laqala eBeijing, eShayina ngo 1917. Namhlanje, linamalunga ama-1,500,000 ezizwe zingamashumi amane namhlanu. Isonto lingxenye kaPentecostal-Protestant kabukrestu, ukuthi laqala iminyaka imikhulu kade. Isonto alivumi ngemkhankanyo wa-Trinity futhi lilandela umkhankanyo waseJesu. Laqala eNingizimu Afrika ngo 1997. Isonto aligubhi uKhisimusi nePhasika ngoba lawo maholide anemdabu lamhedeni. Izinkolo zeSonto eziyishumi ezinkulu ngu:
- Umoyo ongcwele: "uk'amukela Umoya ongcwele, ngesitshengiso sokukhuluma ngezindimi, yikho okuyisiqiniseko sokuthi siyizona indla'lifa zobukhosi basezulwini"
- umbhabhathizo: "umbhabhathizo wamanzi yiwona olisiko elizilayo lokuhlanzwa kwezono lokufakwa esimeni sobutsha enhliziyweni. Lo mbhabhathizo wenziwa emanzini asendaweni zokudalwa kwawo njengasemfuleni, elwandle lasemithonjeni. Umbhabhathizi oyabe kade wa'amukela umbhabhathizo wamanzi loMoya oyincwele wenza lombhabhathizo ngegama leNkosi yethu uJesu Kristhu. Njalo lo o'amukela umbhabhathizo kufanele agxanyuzwe emanzini okupheleleyo elalise ikhanda ubuso bukhangele phansi."
- ukuhlambana izinyawo: I-sacramente lokuhlanza izinyawo livumela omunye nomunye ukuthi abe nesandla kwiNkosi uJesu. Liphinde futhi libe isikhumbuzo esingapheli sokuthi umuntu kufanele abe nothando, nobungwele, noxolo kanye nokukhonza. Wonke umuntu othole umbhabhadiso wamanzi bekufanele ukuthi ahlanze izinyawo zakhe egameni likaJesu Khrestu. Ukuhlanzwa kwezinyawo ngokuvumelana kungenziwa ngesikhathi esifanelekile.
- iSidlo seNkosi: Isidlo esiyingcwele siyisakhramente lesikhumbuzo sokufa kweNkosi uJesu Khristo. Ngaso siba mdibu munye nenyama negazi leNKosi yethu futhi ahlale kithi ukuze sibe nokuphila okuphakade nokuba senyuswe ngosuku lokugcina. Lelisakhramente kufanele ligcinwe ngaso sonke isikhathi.
- iSabatha: Usuku lweSabatha, usuku lwesikhombisa evikini(uMgqibelo), luwusuke olungcwele, olubusiswe lwangcweliswa uNkulunkulu. Luyagcinwa ngokwentando yeNkosi ukuze sigubhe umkhosi wokudala nosindiso lukaNkulunkulu futhi sihlalele ethembeni lophumulela wafuthi\waphakade empilweni ezayo.
- uJesu Khristu: uJesu Khristu, uLizwi osephenduke inyama, wafa esiphambanweni ukuze izoni zithethelelwe, wavuka ngosuku lwesithathu wenyukela ezulwini. Nguye kuphela uMsindisi, uMdali wamazulu nomhlaba, futhi unguNkulunkulu weqiniso.
- iBhayibheli: iBhayibheli elingcwele, eliqukethe ithestamente elidala nelisha, ligqugquzelwe uMvelingqangi, yilo kuphela iqiniso elilotshiweyo, fuhi okuyindlela yokuphila yamaKhrestu.
- insindiso: Usindiso uluthola ngesihawu sikaNkulunkulu ngokholo. Usindiso silunikwa ngomusa kaNkulunkulu ngokukholwa. Amakholwa kufanele athembele emoyeni oyingcwele ukulandela ubungcwele, ukumhlonipha uNkulunkulu, kanye nokuthanda ubudalwa babo.
- iSonto
- isigwebo ogcinayo: iNkosi uJesu Khristo izobuya emhlabeni okwesibili ngokwehla ezulwini ngoSuku Lokugcina ukuzokwahlulela bonke abantu; alungile bayokuthola ukuphila okungunaphakade, kuthi abangalungile bayojeziswa ingunaphakade.


text:
Kugwetshwe isitshudeni ngelokudlwengula eKZN
2012-12-04 10:05
Durban - Isitshudeni sase-University of Zululand sigwetshwe iminyaka eyisishiyagalombili sibhadle ejele yiNkantolo yesiFunda eNgwelezane ngokudlwengula esifunda naye.
Okhulumela amaphoyisa uCaptain Thulani Zwane uthe lo mfundi, 26, nogama lakhe kunguMuziwandile Moses Zungu wayeshela isisulu, 19, ngoFebhuwari ngonyaka ofile.
Intombazane yabe isisichitha isicelo sakhe, nokuyilapho-ke uZungu “ayihudulela egumbini lakhe lokulala” wase eyidlwengula.
Amaphoyisa aseRichards Bay aqala ngokuphenya ngaleli cala ngaphambi kokulidlulisela ophikweni oluphenya ngamacala ahlobene nodlame lwemindeni, ukuvikelwa kwezingane nokunukubeza ngokocansi eMpangeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
AmaKrestu ayabaleka eGibhithe
2012-09-28 10:01
Cairo - Umfundisi wabenkolo yamaKrestu eGibhithe, uthi amaKrestu asebaleke ashiya amakhaya enyakatho nedolobha iSinai, ngemuva kokwesatshiswa amasosha okusolakala ukuthi angaphansi kwenkolo yamaSulumane.
UFata uYoussef Sobhi uthi amasosha amaSulumane asabise imindeni eyisikhombisa yamaKristu edolobheni iRafah ngasemngceleni ohlukanisa elaseGibhithe neGaza kwa-Israeli.
Imindeni lena ibhace edolobheni i-El-Arish.
UFata uthe amaphoyisa awawavikeli ngokwanele amaKrestu eSinai Peninsula, okuyilapho amaSulumane esenamandla khona selokhu kwaqunjwa phansi umbuso kaMengameli uHosni Mubarak ngonyaka odlule.
USobhi uphinde wathi amasosha adubule esontweni iThe Holy Family Church, khona enyakatho neSinai, leli sonto lakhiwe lapho amaKrestu ekholelwa khona ukuthi umndeni oNgcwele waqala khona ukuphumula ngemuva kokuwelela eGibhithe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Yamukelwe eyamakhondomu ezikoleni
2012-10-11 08:07
Johannesburg - Isinqumo sikaNgqongqoshe woMnyango wezeMpilo u-Aaron Motsoaledi sokufaka amakhondomu ezikoleni samukelwe yiNational Association of People Living with HIV and Aids ngoLwesithathu.
UNobhala Jikelele weNapwa uMluleki Zazini uthe esitatimendeni kudingeka ukuthi isandulela ngculazi nengculazi uqobo kumele kulwisanwe nakho ngendlela ehlukile, okubalwa ukusatshalaliswa kwamakhondomu ezikoleni.
“Lokhu kuzosiza iNingizimu Afrika ukuba yehlise ngo-50% izigameko zabatheleleka ngaleli gciwane ngo-2016 bese kuvikela izimpilo zabantu abasha," kusho uZazini.
Amaqembu afana ne-African Christian
Democratic Party neNkatha Freedom Party bazwakalise ukuthi lo mnyakazo uzogqugquzela izingane ezisezincane ukuba zizibandakanye ocansini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umbutho ubulale 16 eThailand
2013-02-13 12:00
Narathiwat - Abombutho wezasemanzini abalwisana nezihonga ezihlasele enkambini yabo eThailand babulale amaphekulazikhuni angu-16 esigamekweni sempi yezulu lezandla esiqhubeke ubusuku bonke, kusho izikhulu ngoLwesithathu.
Lesi kube yisigameko sokuchitheka kwegazi esingakaze sabonwa kusukela kwabulawa amaphekula angamaSulumane angu-100 ngosuku eminyakeni eyishumi eyedlule.
Abebalelwa ku-30 amaphekula abegqoke umfaniswano othi mawufane nowombutho wezempi ahlasele umbutho wezasemanzini esifundazweni iNarathiwat ngoLwesithathu ezintatha, kusho uCaptain Somkiat Ponprayun.
Sibulale abangu-16 kwathi abanye bacela empunzini, kusho uSomkiat.
- Landela
IzindabaNews24 kuTwitter
- Sapa - AP


text:
Luqalile ukhetho lukazwelonke eGhana
2012-12-07 12:01
Accra - Seluqalile ukhetho lukazwelonke eGhana nokubhekwe ekutheni luvivinye intando yeningi kuleliya lizwe elisentshonalanga ne-Afrika ngoLwesihlanu.
Babalelwa ku-13.6 million abantu okulindeleke ukuthi bavotele umengameli olandelayo waseGhana namalungu angu-275 esiShayamthetho kuleli lizwe elicebe ngo-cocoa nowoyela.
Lo kulindeleke ukuthi kube ngumjaho ovuthayo phakathi komholi uJohn Dramani Mahama, weNational
Democratic Congress (NDC), nembangi yakhe enkulu uNana Akufo-Addo, weNew Patriotic Party (NPP).
Okhethweni luka-2008, ilungu le-NDC, uJohn Atta
Mills, wanqoba ukhetho ngamavoti angu-40 000 wabusa kwaze kuba udlula emhlabeni ngoJulayi.
Imiphumela yokuqala yokhetho kulindeleke ukuthi iminyezelwe emahoreni angu-48 kuvalwe ukuvota.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Iyinkinga eyokubekela umhlalaphansi - Umbono
2013-01-21 16:07
Cape Town - Umeluleki wezezimali wakwaSanlam uDanelle Esterhuizen, uthi abantu abaningi baseNingizimu Afrika abazihlelile ngendlela izimali zabo.
Uthi okungenani u-47% wabantu ubheke ukwelekelelwa ngamalungu omndeni uma usuthathe umhlalaphansi.
Abaningi bathi kuwukuzihlukumeza ukubeka imali uthi wenzela uma usuthatha umhlalaphansi, bathi le mali igcina idliwa yizinkampani, ngale kwalokho bathi indlu ensundu ayikuqondi kahle lokhu.
UThembinkoc Mtshali uthe: Thinandlu emnyama asiphiwanga kahle ngasekucabangeleni ikusasa kanye nempilo ezayo.
UJabu Phakathi uthe: Thina bantu abamnyama asithandi ukulungiselela ikusasa, uma umuntu umbonisa ngezinto ezifana nalezi uvele abone sengathi ufuna ukumbulala.
UNolitha Mchizana uthe: Ayidalelwanga thina leyo singabantu abamnyama siyabulalana
UBaba Ka Osiphile Sokhela uthe: Imali siyayibeka, yona le ebanjwa emholweni yethu nsuku zonke bese abaqashi beyithatha beyoyibeka ezinkampanini ezifana noSanlam, kuthi uma sekufika isikhathi sempesheni bakunike ingxenye ewu 1/3 yalokho onakho eskhwameni.
Enye bathi uzoyithola kancane uze ufe, uma kwenzeka uqeda unyaka uthathe umhlalaphansni bese ufa, ushiya eningi imali enkampanini.
Akushintshwe imithetho uhulumeni ayeke ukuganga ngabakhokhi bentela, umuntu obesebenza akayithole yonke imali anayo esikhwameni sakhe sempesheni uma sekufika isikhathi sakhe sempesheni bese ethola nempesheni kahulumeni.
Angithi ubekhokha intela lomuntu ? Sikhokha intela uhulumeni ayithathe ondle ngayo izigebengu ezisiphilisa kabuhlungu sisebenza zithi uma seziguga aphinde anike zona impesheni asincishe thina kade sisebenza sikhokha intela zonke izinsuku.
UThabani Dubazana uthe: Kudingeka osolwazi ekuphathweni kwezimali ukuba balekelele ngoba kuyacaca ukuthi inkulu inkinga emphakathini wakithi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
INumsa igxeke amaphathi akwa-Eskom
2012-07-10 16:21
Johannesburg - Inyunyana iNational Union of Metalworkers of SA (Numsa), nayo isigxeke inkampani i-Eskom ngokusebenzisa izindodla zemali kwenziwa amaphathi.
"Kuyakhathaza lokhu, kukhona abantu abaswele abathwele kanzima ngenxa yokumba eqolo kukagesi," kusho isitatimende senyunyana ngoLwesibili.
Iphephandaba iCity Press labika ukuthi inkampani isebenzise imali eyevile ku-R36 million yenzela abasebenzi amaphathi, kusukela ngenyanga ka-Okthoba.
Amaphathi abanjwa eWitbank, eMpumalanga, iseLephalale, eLimpopo, iseKapa kanye naseThekwini.
Umkhulumeli wakwa-Eskom uHillary Joffe ukhalele inkampani wathi amaphathi abe enzelwa ukubonga abasebenzi ngokuzinikela kwabo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Iyozala nkomoni kuTshisa?Comment on this story
ZIMSHUBELE izinto uLindiwe njengoba esebuyele kubo elokshini, phela uLindiwe ubesehlala kubo ka-Bafana emajalidini njengoba ebezenza umuntu okhulelwe. Uthe ebuyela kubo unina wamxosha esho nokuthi makabuyele lapho esuka khona.
Yize efike kubo wahlanza indlu kwazise ibigcwele amabhodlela kabhiya unina ubuye etshwaleni wamxosha.
Umbuzo omkhulu ngowokuthi ngabe uLindiwe uzobuyela empilweni yakhe noBaksteen lapho bebhema khona izidakamizwa balale nasemaclubhini.
Uma ufuna ukubona konke lokhu bukela i-Tshisa ku-SABC 1 ngo-8.30 namhlanje ebusuku.
WUSUKU lokugcina lohlelo olubheka impilo yabadlali bebhola i-Footballers Lives. Namhlanje kuzobe kukhulunywa ngezithandani ezigqamile emdlalweni wengqamu kubhekwa ukuthi yimuphi umdlali oyiphethe kahle intombi yakhe. Babuye babheke abadlali bengqamu ababengalibheki ipali ngezikhathi zabo.
Phakathi kwalabo badlali kubalwa u-Maradonna, Pele, David Beckham nabanye.
I-Footballers Lives idlala ku-SABC 3 namhlanje ngo-9.10 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.